“Jika Game Harga Penuh, Gamers Patut Dapat Game Yang Dah Digilap” – Respon CD Projekt Red Terhadap Loot Box

Loot box terus kekal menjadi isu yang kontroversi dalam industri video game. Isu tersebut telah memberi impak yang mengejutkan kepada industri pada tahun 2017 sehinggakan ahli politik mula masuk campur untuk menggubal undang-undang yang lebih ketat.
Sementara beberapa orang penganalisis mempersoalkan sejauh mana game single-player akan dapat bertahan pada masa hadapan. Kejayaan game The Witcher 3 sebagai sebuah game dengan jualan tertinggi pada tahun lepas mencadangkan supaya gamers terus kekal bermain game pengembaraan solo.
Pada bulan November, CEO CD Projekt Red, Adam Kiciński mencadangkan game yang paling ditunggu-tunggu, Cyberpunk 2077 akan memasukkan elemen online untuk memastikan kejayaan jangka masa panjangnya. Pengasas bersama, Marcin Iwiński memberitahu kepada PC Gamer bahawa sistem loot box yang kontroversi itu telah mendominasi perbualan mengenai game multiplayer vs single player sejak 12 bulan yang lepas.

“Bunyi ‘perbualan’ agak terlalu baik untuk menghuraikan apa yang telah berlaku pada tahun lepas. Saya lebih suka memanggilnya sebagai tindak balas dari komuniti. Dan pada masa sekarang, ianya bukan hanya tentang komuniti tegar sahaja, ada ramai gamers yang sedang marah di luar sana dan mereka memutuskan untuk meluahkan pendapat mereka. Di mana saya dan pasukan saya berdiri adalah sesuatu yang mudah dan kamu boleh lihatnya sendiri dengan kesemua game keluaran kami yang lepas seperti The Witcher 3: Wild Hunt dan GWENT.”
“Jika kamu membeli game dengan harga penuh, kamu sepatutnya mendapat game yang besar, digilap dengan kandungan yang baik serta gameplay yang berjam-jam lamanya,” kata Marcin Iwiński.
“Definisi ‘banyak’ mungkin berlainan pada game-game lain, tapi dalam kes kami, ianya gameplay selama 50-60+ jam untuk jalan cerita. Dengan beberapa ratus jam untuk aktiviti-aktiviti sampingan, jika kamu mahu mencapai tahap yang maksimum untuk game itu. Pada saya, ini adalah sesuatu yang adil. Kamu dapat apa yang kamu bayar, tambahan pula kami selalu cuba lakukan yang terbaik untuk menawarkan lebih daripada apa yang sudah ditawarkan. Tidak ada PR yang lebih baik dari gamer yang gembira mengesyorkan game kamu kepada kawan mereka.”

“Kemudian, terdapat kandungan tambahan yang perlu dibayar. Apa yang kita panggil sebagai Expansions atau DLC. Benda seperti add-ons sudah ada semasa era Baldur’s Gate. Kami telah mengeluarkan dua Expansions seperti itu, dan setiap satunya menawarkan kandungan yang bermakna dengan memberikan gameplay dan jalan cerita baru yang berjam-jam lamanya. Akhir sekali, terdapat juga DLC, bagi kami, mereka adalah kandungan-kandungan kecil yang mana sepatutnya boleh didapati secara percuma.”
“Di atas muka hadapan game harga penuh, terdapat juga bahagian free-to-play. Di sini kami ada GWENT, di mana kamu boleh membeli kad kegs dan beberapa item. Lagi sekali, bendanya mudah sahaja, kamu boleh bermain game secara percuma dan ubah suai koleksi kad mengikut kesesuaian kamu atau putuskan sama ada mahu membelanjakan wang atau dapatkan kad kegs. Pilihan di tangan kamu dan satu-satunya benda yang kamu perlu bayar adalah masa dan kesenangannya.”

Iwiński menekankan keperluan untuk ketelusan dari pembangun, dan informasi tentang game mereka sepatutnya boleh didapati kepada pemain. Pemain kemudiannya boleh melakukan keputusan dengan adanya maklumat tersebut untuk membelanjakan wang mereka, dan jika mereka membeli game dengan harga penuh, mereka sepatutnya mendapat “gameplay yang besar dengan jangka masa yang lama dan kandungan yang banyak.” Berpatutan dengan harga yang mereka bayar.
“Sampai masa apabila mereka merasakan yang kamu sedang mencapai dompet mereka dengan cara yang tidak adil, mereka akan suarakan tentangnya. Dan saya rasa itu bagus untuk industri. Perkara selalunya nampak bagus di atas kertas, tapi pembuat keputusan selalunya tidak bertanya kepada diri mereka sendiri tentang ‘bagaimana perasaan gamers tentang game ini nanti atau adakah tawaran ini adil kepada gamer?’ Gamers sedang bertindak balas sekarang dan saya berharap ini semua akan mengubah industri kita supaya menjadi lebih baik.”

Merujuk kepada kejayaan The Witcher 3, Iwiński membalas tentang adakah CD Projekt akan kembali ke dunia The Witcher.
“The Witcher ialah sesuatu yang penting kepada kami dan ia membawa banyak makna kepada kami. Jadi kami sememangnya tidak akan meninggalkan dunianya. Jika kamu rindukan karakter kegemaran kamu, kamu boleh bermain GWENT. Jika kamu peminat jalan cerita, Thronebreaker akan hadir tidak lama lagi. Walau bagaimanapun, dari segi RPG, sudah tiba masanya untuk Cyberpunk 2077.”
Apabila ditanya tentang bagaimanakah CD Projekt Red menghadapi hype untuk game Cyberpunk 2077 dari peminat apabila mereka memberikan respon *beep* di Twitter. Iwiński membalas:
“Ia sememangnya satu tanggungjawab yang besar dan banyak tekanan. Kami tahu yang kami perlu memberikan yang terbaik. Dan kami akan laksanakannya.”


Rocket League Berjaya Meraih Penghasilan Hampir RM215 Juta!

Menjelang beberapa hari sebelum labuhnya tirai 2015, Rocket League bakal terpahat dalam sejarah sebagai antara kejutan paling besar dalam dunia gaming untuk tahun ini.

JomBaca: Bila Abah Review PS+: Rocket League
Dengan gameplay yang menghiburkan apabila bermain bersama rakan-rakan, terdapat elemen yang sesuai untuk dijadikan e-sport, banyak DLC yang sentiasa percuma, dan items-items yang unik lagi melucukan adalah antara beberapa perkara yang membuatkan game ini menjadi sebutan buat ramai gamers sepanjang tahun ini.
Dalam laporan yang telah dikeluarkan oleh Wall Street Journal, Rocket League telah meraih penghasilan hampir USD50 juta (RM215 juta) – di mana kos yang telah dibelanjakan untuk membangunkan game ini adalah hanya USD2 juta (RM8.6 juta).
Sebelum itu, pihak Rocket League juga telah mengesahkan bahawa game ini telah mengumpulkan lebih daripada 8 juta pemain berdaftar sejak dipasarkan pada Julai di PC dan PS4. Juga, game ini bakal menemui para pemain dari Xbox One menjelang Februari 2016.

Jadi, apa pendapat korang? Apakah sebenarnya yang membuatkan game ini menjadi antara game paling meletop untuk 2015? Kongsikan dengan kami.
JomBaca: Rocket League: Padang Musim Salju Bakal Tiba!


Bloodborne 2, Sunset Overdrive 2 Dan Banyak Lagi Telah Tertiris Di Amazon Itali

Dua game eksklusif masing-masing dari PS4 dan Xbox One nampaknya telah tertiris!

Amazon Itali memang cukup terkenal dengan pelbagai info-info game yang sering tertiris. Terbaru, ditemui oleh pengguna forum Resetera (via GameRant), Amazon Itali telah menaikkan laman jualan beberapa game yang masih belum diumumkan serta mendedahkan beberapa tarikh pelancaran untuk beberapa game lain.
Paling menarik perhatian adalah mereka menaikkan dua game sekuel eksklusif masing-masing dari Sony dan Microsoft, iaitu Bloodborne 2 dan Sunset Overdrive 2. Kedua-dua game ini mempunyai placeholder tarikh pelancaran yang diletakkan pada 31 Disember 2019, menandakan yang ia akan dilancarkan sekitar tahun 2019.
Laman jualan itu turut menaikkan sebuah game Splinter Cell baru. Game ini sememangnya mendapat khabar angin yang banyak sebelum ini, yang mana ia dikatakan akan diumumkan oleh Ubisoft semasa E3 lalu, namun semua jangkaan itu meleset. Kini, ia kembali hangat selepas dinaikkan di Amazon Itali.
Selain itu, laman itu juga kemungkinan telah mendedahkan tarikh pelancaran beberapa game. Antaranya game eksklusif PS4, Dreams, yang dibangunkan oleh pembangun yang sama membangunkan Little Big Planet, Media Molecule, akan dilancarkan pada 22 Februari 2019; serta tarikh pelancaran Dark Souls Remastered untuk Nintendo Switch pada 31 Ogos ini.

Kami musykil mengapa laman-laman yang berpangkalan di Itali sering mengeluarkan info-info yang tidak sepatutnya. Sebelum ini, PlayStation Itali telah mengumumkan PS4 bundle dengan Fortnite secara tidak sengaja.


Paragon: Pendaftaran Untuk Beta Sudah Bermula!

Nampaknya game Paragon telah membuka peluang pendaftaran akses untuk beta! Game yang bergenre MOBA ini telah mendapat perhatian terutamanya yang meminati eSports.

Bagi mereka yang berminat untuk mencuba game ini, boleh mendaftar di SINI.
Paragon mempunyai third-person view dan mempunyai sistem menaik-taraf watak berkonsepkan kad. Setiap kad yang diperolehi akan membentuk tindanan kad dan bakal mempunyai strategi dan cara permainan yang tersendiri. Ini bermakna, setiap watak bakal mempunyai pelbagai cara dan taktik untuk menang di akhir pusingan.

Paragon telah diumumkan sebagai PS4 dan PC eksklusif dan dijangka bakal dikeluarkan pada pertengahan tahun 2016.
JomBaca: Kalendar game tahun 2016


Ini Keperluan Spesifikasi Untuk Call of Duty: Black Ops 4 Di PC

Mampukah PC/laptop korang mainkan siri terbaru daripada francais Call of Duty ini?

Sesi beta untuk Call of Duty: Black Ops 4 telahpun bermula di PS4 pada 3 Ogos dan berakhir pada 6 Ogos lalu. Bagi pemain di PC dan Xbox One, sesi beta ini akan bermula pada 11 Ogos ini.
Menjelang keluarnya sesi beta di PC ini, Activision telah mendedahkan keperluan spesifikasi minimum dan yang direkomenkan bagi platform tersebut. Korang boleh lihat sama ada PC atau laptop korang boleh mainkan game ini ataupun tidak di bawah:
Keperluan Minimum:
OS: Windows 7 64-Bit atau lebih baru
CPU: Intel Core i5 2500k atau AMD yang setaraf
RAM: 8GB
Hard drive: 25GB ruang kosong
GPU: Nvidia GeForce GTX 660 2 GB / GTX 1050 2GB atau AMD Radeon HD 7850
DirectX: Version 11.0 compatible video card atau yang setaraf
Sound Card: DirectX Compatible
Keperluan Yang Direkomen:
OS: Windows 10 64 Bit
CPU: Intel Core i7 4770k atau AMD yang setaraf
RAM: 12GB
Hard drive: 25GB ruang kosong
GPU: Nvidia GeForce GTX 970 / GTX 1060 6GB atau AMD Radeon R9 390 / AMD RX 580
DirectX: Version 11.0 compatible video card atau yang setaraf
Sound Card: DirectX Compatible
Sesi beta ini hanya boleh diakses oleh mereka yang telah melakukan pra-tempah untuk game ini.
Call of Duty: Black Ops 4 akan dilancarkan sepenuhnya untuk PC, PS4 dan Xbox One pada 12 Oktober ini.
JomBaca: Activision Dan Tencent Bekerjasama Untuk Bawakan Call of Duty Mobile Di China, Akan Jadi Free-To-Play


Unknown 9: Awakening: Game Pertama Dari Reflector Entertainment

Reflector Entertainment telah mendedahkan teaser trailer game pertama mereka iaitu Unknown 9: Awakening semasa di Gamescom Opening Night Live.
Game ini merupakan game third-person action-adventure yang memfokuskan kepada naratif yang merangkumi dunia Unknown 9 Storyworld.

Pemain akan bermain sebagai Haroona yang tinggal di Kolkata, India. Dia mempunyai kuasa Fold dan selalu dihantui oleh mimpi tentang kematiannya. Dengan kuasa itu, Haroona mampu untuk memanipulasi sesuatu yang tidak boleh dilihat oleh manusia biasa. Dengan bantuan mentornya, dia mampu untuk masuk ke dimensi misteri yang dikenali sebagai The Fold.
Dunia Unknown 9 lebih luas dengan menampilkan produk dari pelbagai jenis media yang mempunyai cerita-cerita dan karakter-karakter dari pelbagai sudut dalam Storyworld. Ini termasuklah penulis novel thriller misteri iaitu Layton Green yang menghasilkan Unknown 9: Genesis, podcast yang dipanggil sebagai Unknown 9: Out of Sight, buku komik Unknown 9: Torment. Ke semua produk ini membolehkan peminat mendalami dunia Unknown 9 dengan lebih terperinci.
Unknown 9: Awakening dijangka akan dikeluarkan pada tahun 2021.


Filem Borderlands Diumumkan Secara Rasmi, Eli Roth Sebagai Pengarah

Lionsgate telah mengumumkan sebuah filem terbaharu yang bakal mengadaptasi siri video game shooter terkenal yang dibangunkan Gearbox Software, iaitu Borderlands.
Filem Borderlands ini akan diarahkan oleh Eli Roth, serta Avi Arad dan Ari Arad bertindak sebagai penerbit. Skrip pula akan ditulis oleh Craig Mazin.
“Saya teruja untuk membawakan tenaga saya, idea, dan visi yang luas, menghiburkan dan dunia kreatif yang tidak berpenghujung daripada game ini,” kata Eli Roth dalam satu kenyataan.
“Randy Pitchford dan semuanya di Gearbox memberikan sokongan padu kepada idea saya — ia terasa seperti ribut yang sempurna yang mengumpulkan pencipta bersama. Kami akan membikin satu klasik yang baharu, yang mana ia akan disukai oleh peminat game ini, tetapi juga akan menarik audiens baharu secara global.”
Antara filem terkenal yang pernah diarahkan oleh Roth ialah Cabin Fever dan Hostel.
Pada ketika ini, tiada waktu tayangan yang diumumkan.
Sumber: IGN


Dragon Age Pula Dilaporkan Sedang Dibikin Untuk Siri TV Oleh Netflix

Netflix kelihatan begitu garang dalam mengadaptasi kandungan-kandungan yang berkaitan gaming kepada siri televisyen. Baru sahaja semalam kita mendengar tentang laporan mengenai Netflix sedang membangunkan siri aksi-nyata (live-action) Pokemon.
Kini, muncul satu lagi laporan yang mengatakan syarikat penstriman gergasi itu sedang mengadaptasi pula francais game yang cukup popular dari BioWare, iaitu Dragon Age menjadi siri televisyen.
Laporan ini hadir dari Giant Freakin Robot, yang katanya memetik dari ‘sumber diyakininya dan terbukti’. Siri itu dikatakan berada dalam pembangunan aktif. Selain butiran ringkas ini, tiada info lanjut yang didedahkan. Apakah siri itu merupakan aksi-nyata (live-action) atau animasi, juga tidak dikongsikan.
Apa-apa pun, ia masih dalam status khabar angin selagi ia belum diumumkan secara rasmi. Maka, jangan terlalu meletakkan harapan.
Sekiranya laporan ini benar, latar masa dan jalan cerita yang bagaimana ingin korang saksikan dalam siri ini?


Ini Video Gameplay Project Q Yang Tertiris, Game Battle Arena Akan Datang Ubisoft

Ketika Ubisoft mengumumkan secara rasmi sebuah game baharu yang menggunakan nama kod “Project Q”, Ubisoft ada menyebut “kami dengar korang dah dengar”, merujuk kepada info dan video gameplay game tersebut telah tertiris.
Bagi korang yang masih belum melihatnya, berikut adalah video gameplay yang telah tertiris itu:

Sekali imbas, kita boleh katakan animasi dan gaya seninya mirip dengan Fortnite, lebih-lebih pandangan third person. Namun, daripada gameplay dan objektif yang dimainkan, kita dapat lihat ia mempunyai beberapa persamaan dengan Overwatch.
Secara rasminya, Ubisoft menggambarkannya sebagai sebuah game “battle arena berpasukan yang memberikan para pemain benar-benar memiliki pengalamannya”. Ubisoft juga mengesahkan yang Project Q bukanlah sebuah game battle royale, sebaliknya mempunyai banyak mode PvP yang fokusnya adalah untuk “berhibur”. Ia juga merupakan sebuah projek serba baharu yang tiada kena mengena dengan Hyper Scape.
Dalam laporan sebelum ini, pemain dikatakan perlu memilih apakah senjata, abiliti dan skill yang akan digunakan oleh karakter masing-masing. Senjata yang dibawakan ke dalam game ini bukanlah senjata api seperti assault rifle atau submachine gun, tetapi lebih kepada senjata fantasi seperti dek kad, bunga api, tukul, kayu-kayu dan pistol cat.
Melalui laman pendaftaran sesi percubaan, platform yang boleh didaftarkan ialah PC, PS4, PS5, Xbox One dan Xbox Series.


Sony Akan Dedahkan 3 Game PlayStation Baru Sebelum Acara Kemuncak E3 2018

3 game baru? Apa agaknya?

Sony telah mengumumkan bahawa bermula esok, mereka akan mendedahkan info-info penting pada setiap hari selama lima hari sehingga acara kemuncak E3 2018. Antara pengumuman yang akan mereka lakukan dalam sesi countdown ini termasuklah dua game PS4 baru dan satu game untuk PS VR.
Berikut adalah jadual yang telah Sony keluarkan:

Pengumuman game PS4 baru dengan sokongan PS VR (6 Jun)
Tarikh pelancaran untuk satu game akan datang daripada Worldwide Studios (7 Jun)
Pengumuman game PS4 baru (8 Jun)
Pengumuman game PS VR baru (9 Jun)
Info tentang satu game yang sangat dinantikan akan tiba ke PS VR (10 Jun)

Kesemua pengumuman tersebut akan dilakukan pada setiap pukul 11 malam (waktu Malaysia) mengikut tarikh masing-masing.
Acara kemuncak untuk countdown ini, semestinya sidang media PlayStation di pentas E3 pada 12 Jun, 9 pagi (waktu Malaysia).
Segala info tentang livestream di E3 2018 boleh korang dapati di sini.
Jadi, korang dah bolehlah meneka apakah game yang akan diumumkan dalam sesi countdown selama lima hari ini. Kongsikan tekaan korang dalam ruangan komen di bawah!


Ini Semua 9 Video Trailer Yang Diperlihatkan Di Pentas EA Play 2018!

Terlepas livestream EA Play yang berlangsung awal pagi tadi? Jangan risau, kami akan bantu korang!
Seperti dijangka, EA pada kali ini akan membawakan pelbagai kejutan. Battlefield V dengan mode battle royale, FIFA 19 dengan lesen baru UEFA Champions League dan Anthem lengkap dengan trailer sinematik, gameplay serta tarikh pelancaran adalah antara kejutan terbesar pada awal pagi tadi.
Itu belum sebut lagi Command & Conquer: Rivals — game mobile terbaru daripada EA! Dan macam-macam lagilah!
Tanpa buang masa, ini adalah segala trailer yang diperlihatkan di pentas EA Play pada tahun ini:

https://youtu.be/fyNXQpAFQJc


Lihat Baju Besi Baharu Geralt Dalam Musim Kedua The Witcher Netflix

Hari ini, kita mendapat dua butiran baharu tentang musim kedua The Witcher di Netflix — iaitu penampilan baharu Geralt dan sinopsis untuk musim terbaharu itu.
Penampilan segak Geralt of Rivia dengan baju besi baharunya itu didedahkan sendiri oleh pelakonnya, Henry Cavill di Instagram. Kita dapat saksikan dua keping gambar baharu, sambil kapsyennya memetik satu petikan dari buku yang ditulis oleh Andrzej Sapkowski.

         View this post on Instagram           "'It may turn out,’ said the white-haired man a moment later, ‘that their comrades or cronies may ask what befell these evil men. Tell them the Wolf bit them. The White Wolf. And add that they should keep glancing over their shoulders. One day they’ll look back and see the Wolf.’" – From the writings of Andrzej Sapkowski @WitcherNetflix #Witcher2 A post shared by  Henry Cavill (@henrycavill) on Oct 5, 2020 at 5:59am PDT

Kemudian, Netflix turut telah berkongsikan sinopsis untuk musim kedua ini, yang berbunyi:
“Yakin bahawa Yennefer telah terkorban semasa Battle of Sodden, Geralt of Rivia membawa Princess Cirilla ke tempat yang paling selamat dia tahu, tempat tinggal zaman kanak-kanaknya di Kaer Morhen. Dalam ketika raja-raja, elves, manusia dan demon inginkan keagungan di luar tembok, dia mesti melindungi gadis itu dari sesuatu yang jauh lebih berbahaya: kuasa sakti misteri yang dikuasainya dari dalam.”
Buat masa ini, musim kedua masih lagi dalam penggambaran, dan belum ada tarikh tayangan. Musim pertama boleh ditonton sekarang di Netflix yang mempunyai lapan episod.


Youtube Tolak Tuntutan Samsung Untuk Buang Video GTA 5-Galaxy Note 7

Nampaknya tuntutan hakcipta oleh Samsung untuk membuang video ini daripada Youtube telah ditolak.

Baru-baru, komuniti Grand Theft Auto V telah heboh dengan mod yang menukarkan gajet sticky bomb kepada paparan berbentuk Samsung Galaxy Note 7 – pastinya disebabkan isu global, iaitu telefon pintar ini dilaporkan telah meletup, mencederakan kanak-kanak berusia 7 tahun dan meletakkan sebuah kenderaan dalam kebakaran.
Beberapa hari lalu, heboh pula tentang tindakan Samsung yang menuntut pihak Youtube untuk membuang video yang melakukan demonstrasi terhadap mod Samsung Galaxy Note 7 dalam GTA V itu, dan video tersebut telah diturunkan buat sementara waktu. Terbaru, nampaknya, tuntuntan Samsung itu telah ditolak oleh pihak Youtube.
Menurut Youtuber yang memuat naik video tersebut, melalui screenshots yang ditunjukkan, selepas melakukan semakan, pihak Youtube memutuskan untuk mengembalikan video tersebut kerana mereka tiada hak untuk membuangnya.
Channel yang dikenali dengan nama Modded Games itu mengatakan, setakat ini, pihak Samsung masih belum menghubungi beliau mengenai isu ini.
Video tersebut telah kembali untuk tontonan umum, dan anda boleh saksikannya di bawah.


Samurai Warriors 4: Empires – Tawan Kota Jepun Dengan Pahlawan Terbaik Korang!

Tudia, game hack and slash yang amat popular ini tak perlu diperkenalkan lagi. Kali ini datang lagi dengan siri terbaru mereka!

Samurai Warriors 4: Empires dari developer Koei Tecmo America akan berada di pasaran pada 17 Mac 2016. Game berkonsepkan action/strategi hack and slash ini boleh dimainkan pada console PlayStation 4, PlayStation 3 dan juga PS Vita.
Samurai Warriors kali ini menjanjikan kelainan dalam siri terbaru mereka dengan watak-watak yang lebih banyak serta gameplay yang lebih menarik dan mengujakan.
Jom kita layan sedikit sedutan trailer Samurai Warriors 4: Empires:

Mana dia kipas susah mati siri Samurai Warriors ni? Buktikan kesetian korang! Yeah macam mana tu? Beli game Samurai Warriors 4: Empires la.
ADIOS!!


Anthem Ialah “Fantasi Sains” Seperti Stars Wars Dan Dunia Marvel, Bukan Seperti Mass Effect, Kata Bioware

Anthem ialah game open-world semi-MMO dari studio Bioware yang akan dilancarkan pada tahun hadapan. Patrick Söderlund dari EA mengatakan pelancaran pada tahun depan itu menandakan permulaan perjalanan sepuluh tahun. Kini, Aaryn Flynn bercakap mengenai inspirasi untuk game IP terbaru dari Bioware itu.

Laporan-laporan yang mengumpulkan tentang game tersebut setakat ini menunjukkan pemain mengambil peranan sebagai freelancers, individu yang rela untuk menerokai persekitaran makhluk asing dengan bantuan dari exosuit, untuk melindungi orang awam di tempat tinggal mereka. Penulis utama Mass Effect 1 dan 2, Drew Karpyshyn telah mengesahkan yang beliau akan terlibat dalam pembikinan game itu.
Pengurus Besar Bioware, Aaryn Flynn berkata:
“Anthem ialah genre yang kami panggil sebagai fantasi sains, lebih kurang seperti Stars Wars, lebih kurang seperti dunia Marvel. Yang mana anda akan lihat banyak perkara yang mengagumkan berlaku, tapi kami tidak perlu terlalu risau kenapa mereka berlaku atau bagaimana ia berlaku, semuanya adalah Sains,” beliau menjelaskan.
“Mass Effect ialah lebih kepada IP sains fiksyen tegar. Anthem ialah lebih kepada pemain merasai keseronokan dalam dunia game itu yang subur dan eksotik serta buat anda teruskan permainan.”
Aaryn Flynn, Pengurus Besar Bioware
Apabila ditanya dalam sesi temu bual di CBC baru-baru ini tentang dari mana beliau mendapat inspirasi untuk game itu, Aaryn Flynn mengatakan keinginannya untuk bermain game Anthem dengan anaknya adalah salah satu sebab mereka memfokuskan kepada pengalaman co-op.
“Sejak saya ada dua orang anak lelaki, saya selalu mahukan sebuah game yang mana saya boleh bermain bersama dengan mereka, dan ini adalah peluang untuk saya membinanya. Dan saya tahu ramai yang berada dalam studio menghadapi situasi yang sama. Jadi ia adalah seperti satu evolusi kepada studio sedang kami semua membesar, menjadi matang. Ini mewakili peluang untuk kami semua mencipta game yang kami boleh bermain bersama keluarga.”
Bercakap lebih mengenai co-op, Flynn berkata itu adalah aspek kegemarannya:
“Ia adalah satu perjalanan yang indah untuk pengalaman game masa kini. Dan lebih ramai orang mahu bermain game cooperative masa ini. Ia sangat bagus untuk kami memberitahu tentang cerita yang bergerak dengan elemen cooperative dan anda boleh merasai pengalamannya bersama.”

Anthem dijangka akan diterbitkan antara September – Disember 2018.
JomBaca: Anthem, Game Terbaru BioWare Buat Kitorang Wow! Saksikan Trailernya!


5 Fakta (Auta?) Video Game Yang Tidak Benar


Cheat PUBG Ini Mempunyai Keupayaan Untuk Memulihkan Nyawa Pemain Dengan Kadar Segera

Satu cheat yang memang menjengkelkan.
Penipu-penipu dalam game PlayerUnknown’s Battlegrounds nampaknya lebih berkeyakinan dari hari ke hari. Ia hanya bermula dengan aimbots dan wallhacks yang tipikal, kini mereka memperkembangkannya ke tahap yang lebih tinggi untuk mengganggu pemain lain dalam pelbagai cara.
Speed hacks, yang mana memberikan pemain pergerakan yang lebih laju, telah menjadi isu pada penhujung tahun lepas. Tapi speed hacks juga ada fungsi lain, selain memberikan pergerakan yang pantas, mereka boleh mempercepatkan juga fungsi-fungsi lain yang ada dalam game tersebut seperti pemulihan nyawa pemain dan nyawa ahli pasukan.
Pengguna Reddit bernama MagicIsBull telah berdepan dengan salah seorang daripada penipu itu. Pemain tersebut mampu mengembalikan nyawa (revive) ahli pasukannya dengan kadar segera, tanpa perlu menunggu beberapa saat.
https://giant.gfycat.com/ThickHarshEyra.webm
PUBG Corp. menjadikan penghapusan penipu-penipu sebagai keutamaan mereka yang pertama. BattleEye, sebuah perkhidmatan PUBG yang digunakan untuk mengesan penipu telah mengharamkan lebih 1.5 juta pemain. Baru-baru ini, PUBG Corp. juga telah menghalang 100,000 penipu selepas mereka dapat mengenalpasti corak penipuan yang baru.


The Last of Us HBO: Nico Parker Diumumkan Sebagai Pelakon Watak Sarah, Anak Joel

Selepas empat watak utama siri televisyen The Last of Us terbitan HBO diumumkan, pelakon kelima untuk satu watak yang cukup penting pula telah didedahkan.
Nico Parker telah diumumkan sebagai pelakon yang akan menghidupkan watak Sarah, iaitu anak perempuan kepada Joel, lapor Deadline.
Antara lakonan yang pernah beliau terlibat adalah dalam Dumbo (2019), The Third Day (2020) dan Reminiscence (2021).
Dua bintang Game of Thrones, Pedro Pascal dan Bella Ramsey akan kembali bersatu sekali lagi dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie. Gabriel Luna pula bakal membawakan watak Tommy, manakala pelakon Marlene dari game, Merle Dandridge akan menghidupkan watak yang sama.
Kerusi pengarah untuk episod pertama telah diisi oleh Kantemir Balagov, pembikin filem berasal dari Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Penerbitan siri TV adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri TV Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann.
Ia merupakan siri TV hasil kerjasama HBO dengan Sony Pictures.


Saiz Installation CoD: Infinite Warfare & CoD: Modern Warfare Bersaiz 130GB!

Masa untuk housekeep hardisk korang! Tak pun upgrade hard disk baru!

Menurut laman Charlie Intel, keperluan minimum bagi CoD: Infinite Warfare & CoD: Modern Warfare berjumlah 130GB, merujuk pada bekas disc yang dikeluarkan untuk Perancis. Saiz ini juga dapat disahkan benar melalui laman Steam dan PlayStation Store.
Disamping itu, kita juga dapat melihat bahawa pembangunan Infinite Warfare juga dibantu oleh Raven, Certain Affinity, and Beenox, dan High Moon Studios manakala Modern Warfare Remastered dilakukan sepenuhnya oleh Infinity Ward.

NEWS: Back of Infinite Warfare Legacy Edition box revealed, says 130 GB space required https://t.co/Tdex3cPSY4 pic.twitter.com/wDl5NETeFk
— Call of Duty News (@charlieINTEL) October 4, 2016


Jom Tonton Gameplay Rise of the Tomb Raider Versi PS4 Dalam Trailer Terbaru!

Jika anda masih tidak puas menyaksikan gameplay Rise of the Tomb Raider di Xbox One dan PC, jom tonton dalam versi PS4 pula.

Square Enix telah mengeluarkan video trailer terbaru yang memaparkan gameplay Rise of the Tomb Raider: 20 Year Celebration, yang akan dilancarkan di PS4 pada 11 Oktober ini.
Trailer yang berbahasa Jepun ini telah memperlihatkan aksi-aksi mendebarkan yang bakal pemain-pemain PS4 rasai kelak. Jom layan:

JomBaca: Neil Druckmann “Perli” Box Art Rise of The Tomb Raider Yang Sama Seperti Uncharted


Sniper Elite 4: Kembali Menyerang Hendap Tahun Ini!

Studio Rebellion telah mengumumkan bahawa Sniper Elite 4 dalam proses pembikinan dan bakal dikeluarkan tahun ini. Jom layan trailer terbaru Sniper Elite 4!

Sniper Elite 4 adalah sekuel kepada Sniper Elite 3 yang mengisahkan seorang penembak tepat bernama Karl Fairburne. Dalam siri terbaru ini, beliau akan dihantar ke Italy untuk membantu menentang pengaruh Fasisme di sana.
Sniper Elite 4 dilaporkan akan mempunyai resolusi 1080p untuk PlayStation 4 dan juga Xbox One. Rebellion turut menyatakan bahawa siri kali ini bakal menyajikan peminat dengan mod kempen, co-op dan juga multiplayer dalam rekaan level yang terbesar buat siri Sniper Elite.

Sniper Elite 4 bakal menemui peminat di PC, PS4 dan juga Xbox One.


Apex Legends Bersedia Untuk Season 4, Memperkenalkan Karakter, Senjata Baru, Perubahan Map

4 Februari ini menandakan ulang tahun pertama Apex Legends, dan game shooter percuma ini sudah bersedia untuk melancarkan musim keempatnya.
Beberapa info awal tentang Season 4 — dinamakan ‘Assimilation’ — untuk Apex Legends telah didedahkan oleh Respawn Entertainment. Antara kandungan yang akan ditampilkan dalam musim akan datang itu ialah Legend baru, senjata baru dan sedikit perubahan kepada map sedia ada, World’s Edge.
Legend baru yang akan ditambah digelar Forge. Abiliti yang dimilikinya semasa gameplay masih belum didedahkan, namun lore di sebalik karakter ini telah dikongsikan. Karakter yang berbadan tegap dan sasa ini merupakan juara lima kali Hyperfighting Federation.
Senjata baru yang akan diperkenalkan ialah Sentinel, selaras senapang bolt-action sniper rifle yang Respawn katakan sebagai satu senjata yang “rasa sangat kuat”.

Battle Pass serba baharu juga akan dilancarkan — membawakan lebih daripada 100 item eksklusif termasuklah skin Legendary, Apex Packs, Loading Screens, Music Packs, dan banyak lagi.
Season 4 Apex Legends akan dilancarkan pada 4 Februari untuk PC, PS4 dan Xbox One.


Gameplay Lawan Naratif: L.A. Noire

Kami di JomGaming dengan sukacitanya ingin memperkenalkan sebuah siri baru di laman web ini, iaitu Gameplay Lawan Naratif. Apa istimewanya siri ini? Ia adalah sebuah siri yang mengulas atau review game-game terdahulu mahupun terkini dari aspek gameplay dan naratif khususnya, ditulis dari kacamata seorang pembikin filem!
Jadi, siapakah penulis jemputan untuk siri ini? Beliau akan dikenali sebagai Faqihin Perajurit, seorang pelajar pembikin filem yang sedang giat mengusahakan sebuah filem pendek yang bertajuk “Nenek“. Beliau juga aktif dengan channel YouTube beliau, iaitu Komunita, sebuah channel yang mengulas dan membincangkan filem-filem tempatan.
Tanpa melengahkan masa, jom kita ikuti review beliau mempertimbangkan antara mechanics Gameplay dan penceritaan Naratif dalam sesebuah game. Bagi yang belum memainkan L.A. Noire – jaga-jaga, ada spoilers di hadapan!

Dalam setiap game, pembikin game sentiasa cuba mengimbangkan antara rekabentuk gameplay dan naratif watak-watak serta dunia yang dipersembahkan. Elemen-elemen tersebut boleh membantu para gamers untuk menghayati sesebuah game; menjiwai dunia game tersebut.
Malangnya, tidak semua gamers dapat memahami kepentingan sesebuah naratif dalam rekabentuk gameplay.  Malah, bagi ramai gamers, sesebuah penceritaan dalam sesebuah game adalah pada cutscene atau dialog; mengkaitkan pemahaman mereka dengan filem.  Fahaman mereka tidak salah kerana industri game juga sering diinspirasikan dari filem, buku, animasi dan muzik. Tetapi, game adalah sebuah medium yang unik; masih muda dan masih banyak lagi aspek yang boleh dipelajari.

Dalam artikel pertama siri Gameplay Lawan Naratif ini, kita akan menghayati dan mempelajari L.A Noire; sebuah game yang unik dalam pembikinan dan penyampaian Gameplay/Naratif-nya. Sila mainkan video di bawah untuk lebih menjiwai artikel ini.

L.A Noire adalah contoh paling terang yang menunjukkan bahawa studio Team Bondi ingin menghasilkan sebuah game yang unik dari segi elemen interaktifnya. Sebuah game yang berlatarbelakangkan Noir, L.A Noire ingin memberi pemain pengalaman genre filem klasik Noir; filem hitam putih yang menggunakan elemen soal siasat dan penyiasatan untuk menggerakkan plot.

Cuba namakan 3 game yang berlatarbelakang atau menggunakan elemen penyiasatan?
Kemungkinan game-game yang dinyatakan lebih menekankan gameplay third person atau first person shooter.  Game seperti francais Arkham menampilkan Batman sebagai seorang detektif handal (seperti dalam komik) tetapi ia terhad kepada elemen hide and seek; seolah-olah main sorok-sorok mencari petunjuk.
L.A Noire ingin membawa pemain ke dalam dunia Noir. Buku-buku Noir menggunakan penceritaan dalam penyiasatan untuk membantu pembaca melakarkan plot-plot dalam kepala mereka – menggunakan imaginasi untuk memahami mangsa, suspek, pembunuh dan si penyiasat. Style ini telah diterjemahkan ke filem hitam putih dan hinggalah ke cerita-cerita moden.
Who Framed Roger Rabbit menggunakan elemen Noir untuk mengisahkan dunia reality+kartun mereka

Contoh paling dekat di hati generasi kita adalah Detektif Conan. Detektif Conan bukanlah sebuah Noir pada hati tetapi elemen penceritaannya boleh diperhatikan di setiap pengakhiran sesebuah kes. Ia tidak menekankan tembak-menembak ataupun aksi tetapi lebih kepada penyiasatan; motif pembunuh dan latar belakang mangsa diceritakan panjang lebar di akhir kes/episod.
Studio Team Bondi sangat menitikberatkan elemen ini dan inovasi dalam Gameplay-nya sangatlah menyerlahkan Naratifnya yang unik.  Kebanyakkan game seolah-olah mengasingkan Gameplay dan Naratif; di mana Gameplay tertakluk kepada kebebasan interaktif dan Naratif tertakluk kepada cut-scene dan dialog.

Dalam L.A Noire, kita bermain sebagai Cole Phelps, seorang anggota polis di zaman pasca Perang Dunia Kedua. Di sini, kita boleh naik pangkat dengan menyelesaikan kes-kes pembunuhan, dadah dan pembakaran dengan sengaja. Walaupun mempunyai elemen third person shooter, asas gameplay L.A Noire adalah menentukan kebenaran kata-kata suspek dan mencari petunjuk.
Sebagai contoh, kes pertama, “Upon Reflection”, memperkenalkan elemen-elemen penyiasatan dahulu sebelum membawa kita ke sistem Combat-nya 10 hingga 12 minit kemudian.  Malah, elemen shooting-nya diperkenalkan dalam babak kedua, “Armed and Dangerous”

Teknologi face motion capture membolehkan animasi watak-wataknya lebih menyerlah daripada game-game biasa; merakamkan muka pelakon untuk mendapat ekspresi yang lebih terperinci. Inovasinya juga terletak kepada cara kita menyiasat petunjuk; dengan tidak memimpin tangan pemain dan membiarkan kita cari sendiri petunjuk.

Tak jumpa petunjuk, tak dapatlah selesaikan kes. Kita juga boleh putar-putarkan petunjuk untuk melihat details-nya. Kita sebagai Cole Phelps berkuasa menentukan siapa yang bersalah atau tidak, dan kesilapan kita boleh menentukan nasib si tertuduh.

Walaubagaimanapun, elemen interaktifnya tidak cukup deep untuk para gamers. Di sesetengah level atau kes, kita boleh naik pangkat walaupun gagal dalam kes yang sebelumnya.
Dalam babak “The Golden Butterfly”, saya sendiri gagal dalam kes tersebut apabila saya menuduh suspek yang tidak bersalah; suami kepada si mangsa.  Hugo Moller, salah satu daripda suspek-supek kes tersebut, mempunyai sejarah memukul isterinya–si mangsa–sebelum kes pembunuhannya.  Walaupun saya dimarah oleh Kapten James Donelly, ketua bahagian homicide, kerana penjarakan suspek yang tidak bersalah, kes yang seterusnya berjalan dengan lancar tanpa apa-apa akibat atau hukuman setelah gagal.

Di dalam kes “The Black Caesar” pula, kita telah naik pangkat dari bahagian kes pembunuhan ke bahagian kes dadah.  Babak pertama-nya adalah straight forward; tidak memerlukan bukti-bukti extra seperti kes sebelumnya.  Kita seolah-olah tidak boleh gagal dalam kes ini.
Oleh itu, sesetengah kes mempunyai ending yang sama tidak kira apa keputusan kita dalam kes tersebut.  Nak buat macam mana? Studio mereka tidak mempunyai banyak masa dan melakarkan sebuah naratif yang mempunyai pelbagai ending adalah sangat sukar.

Kisah L.A Noire menggunakan tema-tema yang tidak asing dengan filem dan buku-buku Noir. Tema era 50an terserlah dengan watak utama, Cole Phelps, yang trauma dengan penglibatannya dalam Perang Dunia Kedua. Mangsa dan si pembunuh pula merupakan orang-orang yang tamak dan terdesak disebabkan ekonomi yang lemah di ketika itu.
Sudah semestinya, naratif game tersebut juga terserlah dalam cutscenes yang surreal; mempunyai lakonan yang terbaik dari barisan pelakon. Plot-nya juga menggunakan elemen misteri dengan baik; tidak memaksa gamers dengan Gameplay-nya yang juga memberi kita peluang untuk menyiasat sendiri.

Di setiap babak, pemahaman moral dan peribadi Cole Phelps sering dipersoalkan oleh rakan seperjuangan dia yang berbeza di setiap pangkat.  Contoh, Detektif Rusty Galloway yang tua dan ‘muak’ dengan dunia jenayah sering bergurau senda dengan ideologi Cole Phelps yang serius dengan soal moral dan undang-undang.

Ini menyerlahkan perwatakkan Cole Phelps dan membuat kita, sebagai pemain, ingin mengenali watak utama dengan lebih mendalam.  Tema-tema ini bukan sahaja diperjelaskan dalam cutscene tetapi juga dalam gameplay yang meletakkan kita dalam minda Cole Phelps; membantu dia membuat keputusan dalam setiap kes.

Topik Gameplay dan Naratif ini sangat menarik untuk dikaji kerana terdapat banyak lagi yang boleh kita pelajari dalam game-game yang kita mainkan. Sebagai seorang gamer, penting untuk kita menilai game yang kita mainkan – apalah gunanya developer membuat game-game yang unik kalau pemainnya tak faham apa yang hendak disampaikan?
Mengasingkan Gameplay dan Naratif merupakan aktiviti yang memupuk daya kritis gamers terhadap kualiti. Dalam artikel seterusnya, kita akan meneroka game yang lebih sukar untuk diasingkan elemen Naratif dan Gameplay-nya.


Saya Sangat, Sangat Teruja Selepas Melihat Battlefield 5, Kata Developer Battalion 1944

Lebih banyak khabar angin timbul mengenai Battlefield 5, dan kini ia menimbulkan lebih banyak tanda tanya!

Dengan siri Battlefield seterusnya akan dikeluarkan tidak lama lagi, kelihatan pihak Electronic Arts dan DICE sudah mula mempamerkannya kepada beberapa pihak yang berkaitan. Dan kemungkinan, antara individu yang sudah melihatkan footage Battlefield 5 adalah Penerbit Eksekutif kepada game FPS Perang Dunia Kedua, Battalion 1944, Joe Brammer nampaknya telah terlepas cakap.
JomBaca: Battalion 1944: Nostalgia Perang Dunia Ke-2 Akan Kembali!

Seorang forumer di NeoGAF sempat mengambil screenshot Brammer di Twitter yang beliau telah padamkannya. Dalam tweet tersebut, Brammer berkata, “saya telah melihat beberapa perkara di Battlefield 5 dan saya sangat, sangat teruja.”

Selepas menerima maklum balas yang tidak putus-putus melalui tweet tersebut, beliau telah memadamkannya. Kemudian, beliau menjawab, “semestinya satu kesilapan dari pihak saya. Terlepas pandang dalam terdesak untuk memerah maklumat.”

@x3opyo Ha, clearly a mistake on my part! A massive oversight on the desperation for squeezing information! 😉
— Joe Brammer (@Brammertron) April 19, 2016
Sejurus selepas insiden ini, para peminat mula membuat andaian bahawa siri Battlefield seterusnya ini akan berlatarbelakangkan Perang Dunia Kedua juga kerana DICE mula memperlihatkannya kepada pihak berkaitan dengan game yang mempunyai tema yang sama.
Namun, Brammer pantas dalam menafikan teori peminat ini. Beliau menambah, “tiada logik langsung dalam analisis ini”, sambil disusuli dengan ketawa.

@Thehoole @DICEbf_intel Yeh there is like 0 logic in this analysis lol.
— Joe Brammer (@Brammertron) April 19, 2016

Pendapat anda pula bagaimana? Adakah ini petanda yang jelas bahawa Battlefield 5 akan kembali ke era Perang Dunia Kedua? Kongsikan dengan kami.
JomBaca: Battlefield 5: Beberapa Screenshots Mula Leaked, Watak Utama Adalah Wanita!


Yeeha Games: Platform Game Mobile Baharu, Game Pertama Midgard Saga Dibuka Untuk Pra-Daftar

Sebuah platform game mobile baharu telah dilancarkan, digelar Yeeha Games.
Dalam kenyataan yang diedarkan, Yeeha Games dikatakan sedang membina sebuah ekosistem yang bukan sahaja menyajikan game-game berkualiti tinggi di seluruh dunia, malah turut menyediakan platform untuk para pencipta kandungan dan gamer untuk bersama-sama merasai pengalaman gaming baharu.
Yeeha Games telah bekerjasama dengan beberapa studio game untuk mencipta game-game berkualiti yang menghiburkan untuk sentiasa menarik minat para pemain.
Sesiapa yang mendaftar dengan Yeeha Games akan mendapat akses prioriti kepada semua game dalam ekosistem platform itu. Lebih menarik, sesuatu aset dalam sesebuah game itu boleh dipindahkan atau ditukar ke dalam game lain yang terdapat dalam ekosistem tersebut.

Game pertama yang dilancarkan dalam platform Yeeha Games adalah Midgard Saga, iaitu sebuah game kasual card-based RPG. Game ini dijadualkan akan dilancarkan sekitar September kelak.
Pra-pendaftaran untuk Midgard Saga sudahpun dibuka untuk para pemain tempatan di Apple App Store dan Google Play Store. Korang boleh juga layari laman web rasmi Midgard Saga untuk berpeluang mendapatkan cabutan bertuah.


Google Stadia Dikatakan Mampu Menyokong Game Battle Royale Dengan 1,000 Pemain

Malam tadi, Google telah memperkenalkan platform cloud gaming mereka, yang digelar Stadia. Antara poin penting yang menjadi bualan seluruh dunia sekarang ialah ia dicanangkan sebagai platform yang lebih berkuasa berbanding PS4 Pro dan Xbox One X digabungkan.

Selain itu, beberapa penyampai di GDC 2019 (Game Developers Conference) itu, ada menyatakan bahawa secara hipotesisnya, Stadia mampu menyokong sebuah game battle royale yang dimainkan oleh 1,000 pemain serentak.
Pada ketika ini, PUBG dan Fortnite membawakan pemain seramai 100 orang, manakala game-game battle royale lain tidak mampu untuk mencapai jumlah tersebut. Sebagai contoh, Apex Legends hanya menampilkan 60 pemain maksimum pada satu-satu perlawanan, manakala Firestorm dalam Battlefield V bakal membawakan pemain seramai 64 orang sahaja.
Apakah benar bakal ada game battle royale yang akan membawakan pemain seramai 1,000 orang, atau ia hanya sekadar hipotesis untuk mengangkat teknologi yang dimiliki Stadia — sama-samalah kita nantikan.

Stadia dijadualkan akan dilancarkan pada tahun ini.
Sumber: GameRant


Star Wars Battlefront: Perang Dalam Salji!

Nampaknya ada leak untuk Star Wars Battlefront untuk closed-alpha di PC! Video ini memaparkan aksi peperangan di map Hoth selama 10 minit tanpa henti! Jom tengok video leak terkini untuk Battlefront!

Mode yang dipaparkan dalam leak ni melibatkan seramai 40 orang gamer dan juga menunjukkan Walker beraksi di medan perang. Star Wars Battlefront akan dilancarkan pada 17 November 2015 di PC, PS4 dan Xbox One. Bagi yang teringin nak main multiplayer, korang akan diberikan peluang untuk open-beta pada bulan depan!


Civilization 6 Tambah Portugal Sebagai DLC Terakhir New Frontier Pass

2K Games dan Firaxis Games telah mengumumkan tamadun Portugal untuk Civilization 6 sebagai DLC terakhir dalam New Frontier Pass.
Portugal dalam Civilization 6 akan dipimpin oleh Joao III yang memiliki banyak kelebihan yang berkait pengembaraan laut, pelayaran, pelabuhan dan perdagangan. Antara kandungan unik yang dibawakan untuk Portugal ialah abiliti Casa Da Índia, abiliti Porta Do Cerco, kapal Nau, pelabuhan Feitorias, dan bangunan Navigation School.
Korang boleh tonton dua video di bawah untuk mengenali lebih lanjut tentang tamadun Portugal dalam Civilization 6:

Untuk trivia sejarah. Joao III adalah nama lain yang digunakan Civilization 6 untuk sebenarnya mewakili John III — iaitu Raja Portugal selepas Manuel I. Manuel I merupakan Raja Portugal yang mengarahkan ekspedisi Afonso de Albuquerque ke Timur, menawan antaranya Goa dan Melaka.
Sebagai peminat sejarah dan pencinta Empayar Melaka, penulis akan bermain DLC ini kelak dengan bersungguh-sungguh untuk menumbangkan Portugal (walaupun Empayar Melaka tiada dalam Civilization 6).
Selain tamadun Portugal, DLC terakhir ini akan turut membawakan mode baharu iaitu Zombie Defense.
Semua DLC baharu ini akan dilancarkan pada 25 Mac ini.


Kepada Pelanun Pokemon Sun & Moon, Bersedia Untuk Di-Ban!

Ujar Nintendo dalam isu melanun Pokemon Sun & Moon.

Baru-baru ini, Pokemon Sun & Moon telah berjaya dicetak-rompak dan ianya sudah pun berjaya didapatkan ke tangan ramai pemain. Kesan daripada kejadian ini, banyak info telah tiris ke pihak umum sebelum ia diterbitkan secara rasmi.
Namun begitu, kini Nintendo telah mengambil tindakan tegas dengan menghalang konsol yang memainkan salinan Pokemon Sun & Moon ini untuk menyambung ke talian online. Ini telah disahkan oleh seorang jurucakap Nintendo dengan Kotaku baru-baru ini.
Pokemon Sun & Moon akan diterbitkan pada 18 November.


The Banner Saga: Game Taktikal Versi Viking!

Korang menantikan game bergenrekan taktikal? Mungkin ini game yang korang semua nanti-nanti kan.

Developer Stoic mengumumkan game mereka iaitu The Banner Saga akan berada di pasaran pada 12 Januari 2016.

Yeah game yang berkonsepkan tactical-role playing ini akan boleh dimainkan pada konsol Playstation 4, X-box One, Windows, OS X, Linux, iOS dan juga Android.
Grafik 2D ini di sesuaikan dengan konsep pada zaman viking mungkin akan menarik minat korang untuk kembali ke zaman perang dahulu kala di mana tiada senjata api digunakan tetapi hanya pedang, tombak dan kapak sahaja yang ada.
Jom kita tengok trailer untuk game The Banner Saga:
https://www.youtube.com/watch?v=dJJQgma4OLs
So sekiranya korng berminat dengan game yang bergenre seperti ini, korang boleh lah ready duit korang untuk bulan Januari nanti.
ADIOS!


Trailer Live-Action Assassin’s Creed Origins Memberi Imbasan Tentang Penglibatan Bayek Dalam Penubuhan Assassin’s Brotherhood

Tengok sekali imbas macam filem Assassin’s Creed (uhuk, korang ingat ke filem Assassin’s Creed tahun lepas?)

Ubisoft memang terkenal dengan mengeluarkan trailer live action yang sungguh cantik dan membuatkan ramai terkesima untuk beli Assassin’s Creed selepas itu. Saya pun memang suka.
Assassin’s Creed Origins semakin dekat, jadi trailer ini juga tidak berkecuali juga.

Trailer ini diarah melalui suara latar belakang protagonis utama Assassin’s Creed Origins, Bayek untuk memberi segenap kehidupan orang-orang awam bersama orang-orang kenamaan sambil melihat perubahan zaman Mesir purba semasa penubuhan Assassin’s Brotherhood sedang dilakukan.
Assassin’s Creed Origins akan tiba pada 27 Oktober 2017 untuk PC, Xbox One dan PS4.


Erling Haaland dilaporkan akan menjadi cover star untuk EA SPORTS FC 24


Trailer Baru PES 2018: Luis Suarez Ceritakan Pengalaman Bermain Bersama Steven Gerrard

Kapten Liverpool yang tiada galang gantinya.
Kami pasti peminat Liverpool pada pagi ini akan tersenyum lebar sepanjang hari. Kemenangan Liverpool dengan keputusan 0-5 ke atas FC Porto telah meletakkan The Reds sebelah kaki di suku akhir UEFA Champions League, sebelum bermain perlawanan timbal balik kedua di Anfield nanti.
Tapi, ada satu lagi cerita tentang Liverpool yang menarik untuk korang dengar, terutamanya mereka yang bermain PES 2018. Konami telah mengumumkan tarikh untuk beberapa pemain legenda Liverpool yang akan ditampilkan ke dalam game ini.

Michael Owen, Robbie Fowler, Ian Rush, Steven Gerrard, Steve McManaman, Kenny Daglish dan Kevin Keegan akan dibawakan ke dalam mode myClub, dan korang berpeluang untuk mendapatkannya dari 15 hingga 22 Februari ini.
Bersempena dengan pelancaran para pemain legenda ini, Konami telah mengeluarkan satu trailer khas memaparkan sedikit aksi mereka ini dalam game. Lebih menarik, ia turut menampilkan seorang lagi duta PES, iaitu Luis Suarez – bercakap tentang pengalaman beliau bermain bersama Steven Gerrard.

“Apa yang paling menyerlah tentang Steven Gerrard ialah hantaran jauhnya,” kata Suarez. “Hantaran-hantaran yang beliau lakukan memudahkan pemain penyerang. Kesefahaman di atas padang, melakukan gerakan satu-dua, adalah antara keupayaan yang beliau ada.”
“Kami memiliki kesefahaman yang baik dengan Gerrard, dalam gerakan yang beliau lakukan. Saya sangat bertuah dapat bermain bersamanya, dan saya sangat seronok dengan saat-saat yang kami pernah ada bersama.”

Luis Suarez kini bermain untuk FC Barcelona, selepas bermain bersama Liverpool dari 2011 hingga 2014 – melakukan 110 penampilan dan 69 jaringan.

PES 2018 boleh dimainkan di PC, PS4, Xbox One, PS3 dan Xbox 360. Game ini juga mempunyai versi iOS dan Android.


Jom Layan Video Gameplay Anthem Selama 15 Minit

Lepas tengok, boleh lah bercadang #BolehBeliOrBolehBlah!?
Anthem sudah menjalankan alpha test Disember lepas. Banyak yang memuji gameplay seakan Destiny-nya serta kebolehan penerbangan Javelin merentasi map yang serba luas.

Bagi korang yang terlepas alpha test tersebut, kini korang boleh tonton apa yang ditawarkan dalam sesi uji tersebut melalui video dari IGN.
Video gameplay bagi mission ‘Lost Arcanist’ ini menampilkan tiga jenis Javelin class – Colossus yang berat dan perlahan, Interceptor yang pantas dan Storm dengan kuasa ala magik.
Anthem dijadualkan untuk dilancarkan pada 22 Februari dan akan ada beberapa lagi sesi demo Anthem telah diumumkan:25 – 27 Januari – Sesi demo VIP bagi mereka yang preorder dan pelanggan Origin Access.1 – 3 Februari – Demo terbuka bagi semua.


Crash Bandicoot N. Sane Trilogy Tidak Lagi Eksklusif Untuk PlayStation Sahaja! Betul Ke Bohong?

Sebelum ini, JomGaming pernah melaporkan ada khabar angin mengatakan Crash Bandicoot N. Sane Trilogy akan tiba di Xbox One.

Menurut video dimuat naik oleh artis grafik Vicarious Visions, menu Crash Bandicoot N. Sane Trilogy ditonjolkan dalam kawalan butang Xbox One iaitu butang A dan B bagi konsol Xbox.

Lebih-lebih lagi, Crash Bandicoot N. Sane Trilogy untuk Xbox One juga sudah menjadi ‘kenyataan’ apabila GameRant melaporkan tentang versi Xbox One dalam senarai pasaran di laman sesawang Base.com tetapi tiada apa-apa maklumat lanjut tertera.
Crash Bandicoot kini adalah milik Activision jadi tidak hairanlah jika mereka mahu mengeluarkan Crash Bandicoot ke platform lain. Mungkin nanti ada versi Nintendo Switch pula?
Setakat ini, tiada lagi pengumuman atau komen rasmi diberikan oleh Activision.


PS5 Dilaporkan Terjual 3.4 Juta Unit Dalam 4 Minggu Pertama, Jangka 18 Juta Pada 2021

Kita mungkin boleh bercanggah pendapat sama ada ketiadaan stok PS5 kini sebenarnya berpunca daripada kekurangan produksi atau konsol itu memang betul-betul laris. Tapi apa yang pasti adalah ia telah memecahkan satu rekod baharu.
PS5 dikatakan telah terjual sebanyak 3.4 juta unit dalam masa hanya empat minggu pertama pelancaran, lapor Digitimes (via Gematsu).
Angka ini sekaligus memecahkan rekod tersendiri Sony, yang mana tiada mana-mana konsol PlayStation dalam sejarah yang pernah mencapai jualan setinggi itu dalam tempoh masa yang sama.
Laporan ini memberitahu lagi bahawa produksi dijangka bakal mencecah 16.8 hingga 18 juta unit pada 2021 dengan bantuan sokongan kapasiti tambahan dari Taiwan Semiconductor Manufacturing Company dan beberapa firma perkhidmatan lain, seterusnya akan mampu untuk meningkatkan pengeluaran konsol itu.
Sebelum ini JomGaming ada melaporkan bahawa stok baharu PS5 untuk pasaran Malaysia dijangka akan hadir sekitar hujung Januari atau awal Februari 2021.


Tina, Bass Dan Mila Bergasak Dalam Trailer Terbaru Dead or Alive 6

Gusti ada, MMA pon ada! Ting ting ting!

Dalam trailer Dead or Alive 6 yang penuh aksi ini, kita dapat melihat aksi serta kombo ketiga-tiga watak ini didalam stage ala-ala WWE. Siap ada pyrotechnics dan peminat-peminat yang bersorak! Dari segi rekaan watak, Tina dan Bass Armstrong telah diberikan gaya baru tetapi Mila tidak diberikan sebarang perubahan, sama seperti gaya yang diperkenalkan pada siri yang sebelumnya.
Dead or Alive 6 akan dilancarkan pada 15 Februari nanti untuk PC, PS4, dan Xbox One.


5 Sebab Liquid Menang Ke Atas Secret Di Pusingan Lower Bracket TI7!

Selepas jatuh terbenam ke Lower Bracket, ada saja mengatakan Team Liquid mungkin akan balik awal. Namun, sangkaan mereka nyata meleset selepas Liquid meraih skor 2-1 dalam perlawanan sengit berdepan Secret, pagi tadi. Nak tahu lebih lanjut? Jom baca!

TEAM Liquid. FOTO: FB Miracle-
Liquid nampaknya kembali bangkit dan mempamerkan prestasi baik di peringkat berkumpulan sebelum ini. Dengan skor 2-1, nyata perlawanan ini agak sengit. Tapi apa puncanya yang memberikan advantage kepada Liquid?
1. Kuroky Belajar Dari Kesilapan
KUROKY kembali dengan draft menarik ke atas Secret. FOTO: Zeit Online
Selepas kekalahan teruk berdepan IG semalam, Kuroky nampaknya mengubah strategi bagi memberi laluan kepada Liquid untuk mara di pusingan lower bracket ini. Dari analisa penulis, Kuroky meminjam strategi IG dengan memberikan Alchemist kepada Miracle- dan Lycan kepada Matumbaman.
Strategi itu bukan saja berkesan malah mematahkan langkah Secret yang terlalu bergantung kepada illusion dari Chaos Knight dan Phantom Lancer. Draft itu juga mengetengahkan konsep hero chase di mana CK, PL dan Alchemist bergerak sangat laju untuk mematikan pergerakan Secret. GH juga perform sebagai NS di sini kerana kerap silence CK dari menggunakan stun dan Reality Rift.
Di perlawanan ketiga, Kuroky sekali lagi mempamerkan kebijaksanaan beliau dengan draft yang revolves around healers. 4 hero dengan keupayaan healer membuatkan Team Secret mati akal untuk membalas balik strategi itu. Ternyata, pengalaman 7 tahun dalam The International menampakkan kematangan Kuroky membuat pilihan betul kali ini.
2. 4 Healer, 1 Damage
KESERASIAN membuatkan Liquid selesa bermain dengan apa saja strategi. FOTO: Dream League
Siapa sangka draft ini kelihatan seperti mudah dikalahkan kerana Secret begitu yakin dengan pick mereka. Bagaimanapun, gabungan Necrophos, Keeper of the Light, Witch Doctor dan Legion Commander tak harus dipandang rendah kerana sebaik saja KOTL memperoleh Scepter, ia akan menjadi game changer.
Lihat saja di perlawanan ketiga dan terakhir apabila Liquid mula membuat push pertama seawal minit ke-24. Waktu siang memberikan kelebihan tak terhingga kepada KOTL untuk terus heal ahli pasukan dengan Illuminate. Ini seterusnya memberi ruang kepada Liquid untuk menawan top dan mid barracks dengan begitu pantas.
Malah, keupayaan Miracle- untuk farm sangat pantas turut membantu Liquid memenangi teamfight. Bashnya turut mematikan langkah Queen of Pain dan Luna. Kedua-dua hero ini mempunyai ultimate yang mengancam. Namun, berdepan dengan 4 hero healer adalah begitu sukar kerana damage ditimpakan tidak begitu efektif.
3. Prestasi Mind Control Tidak Mengecewakan
ANTARA Offlaner terbaik dalam DotA 2. FOTO: Fantasy Esports
Jika diperhatikan dalam perlawanan berdepan Newbee sebelum ini, Mind Control mengalami kesukaran untuk membuat play. Bagaimanapun, kali ini berbeza kerana beliau mengatur langkah berlainan untuk menyaingi line up Secret.
Pertamanya, penggunaan Venomancer berjaya mengundurkan Secret ditambah lagi dengan kehadiran Miracle- serta Matumbaman yang sangat laju dan menakutkan! Bukan itu saja, Poison Nova berjaya membuatkan ilusi CK dan PL tidak berapa efektif apabila berada dalam teamfight.
Di perlawanan ketiga pula, Mind Control berjaya memperbaiki kembali prestasinya dengan Legion Commander. Beliau bukan saja berjaya menangkap Queen of Pain tapi juga memberikan sokongan kepada Miracle- yang sering terperangkap dalam skill crowd control. Kesudahannya, pemain dari Bulgaria ini dengan mudah menyekat Secret dari terus mendominasi dengan menangkap core heroes mereka terlebih dahulu.
4. GH & Kuroky, Gabungan Ideal
GH antara support terbaik dalam DotA 2. FOTO: Epicenter
Gabungan antara 9K dan kapten berpengalaman bukan saja berkesan malah memberi impak cukup kuat dalam perlawanan. GH sebagai Night Stalker seolah tahu peranannya dalam perlawanan itu, begitu juga Kuroky. Silence NS yang sangat panjang berjaya membuatkan perlawanan itu menjadi kucar kacir. Bagi berdepan dengan Chaos Knight dan Phantom Lancer, Miracle- dan Matumbaman boleh menanganinya. Tapi jika bantuan diperlukan, False Promise dari Oracle tersedia ada untuk digunakan.
Di perlawanan ketiga pula, GH berpeluang memainkan hero signature beliau iaitu Keeper of the Light. Berbekalkan Illuminate, ia berjaya membuatkan Liquid ‘menang awal’ kerana buff Aghanim’s Scepter yang memberikan heal berterusan pada waktu siang. Tapi persembahannya harus dipuji apabila beliau berjaya mengelakkan Team Secret mencuri Aegis dengan Blinding Light keluar dari Roshan pit.
5. Miracle- Tunjuk Taring
MIRACLE bantu Liquid menang perlawanan ke atas Secret. FOTO: FB Miracle-
Di perlawanan pertama, Puck bukanlah hero kegemarannya. Apatah lagi perlu membuat play berdepan Drow Ranger dengan silence, sangat sukar. Lagipun, Miracle- antara mid player yang kurang menyinar dengan hero Intelligence seperti Queen of Pain, Puck dan Storm Spirit. Bagaimanapun, Invoker beliau sangat dipuji kerana gabungan skill yang tiada tolok bandingnya.
Keupayaannya bermain sebagai Alchemist dalam perlawanan kedua juga harus dipuji kerana mendapatkan farm yang diperlukan untuk carry pasukannya. Miracle- juga menjadi tank dan damage dealer. Dengan sokongan Oracle, ternyata line up Liquid ibarat unstoppable dan sukar dikalahkan.
Sementara itu di perlawanan ketiga dan penentuan, Miracle- nyata mampu bermain di bawah pressure. Tatkala pasukannya sering tumpas dengan gank di mid, pemain dari Jordan itu terus farm tanpa mempedulikan apa yang berlaku. Apabila Black King Bar mula online, Miracle- terus membantu Liquid bagi melawan Luna dan QoP yang sememangnya kuat di mid game.
Secara peribadinya, penulis nampak Liquid semakin in shape dan belajar dari kesilapan. Kuroky juga melaksanakan draft dengan baik sekali dan tidak terburu-buru membuat keputusan. Pastinya perlawanan mereka berdepan Empire selepas ini dinanti-nantikan peminat. Selepas tewasnya EG di tangan Empire, sudah tentu Liquid perlu berhati-hati dan tak memandang rendah pasukan dari Russia itu.
Good Luck Liquid!


Cooler Master Umumkan Kerjasama Bersama Malaysia Battlefield Team (MBT)

Syarikat yang terkemuka dalam membawakan pelbagai barangan komputer, Cooler Master telah mengumumkan jalinan kerjasama mereka bersama komuniti gaming dan eSports yang kini sudah mencecah usia 10 tahun, Malaysia Battlefield Team (MBT).

Ditubuhkan pada 15 September 2006, MBT cukup terkenal dengan semangat mereka yang ingin membangunkan komuniti ini, terutamanya dalam francais Battlefield. Mereka cukup aktif dalam memeriahkan komuniti ini dengan pelbagai acara, antaranya menjadi antara penganjur bagi CyberFusion 2015. Kini, mereka mempunyai pasukan yang bergiat aktif dalam pertandingan kompetitif Overwatch.
Sebagai rakan kongsi rasmi kepada MBT, Cooler Master akan menyokong MBT dengan menyediakan barangan-barangan jenama mereka seperti Case, Power, Thermal Solutions dan pelbagai barangan lain.
Dalam kenyataan media yang dikeluarkan, pengasas MBT, Nurhezri Mohd Passin berkata, “kami ingin berterima kasih kepada Cooler Master untuk rundingan yang cepat dan lancar dalam kerjasama bersama MBT dengan menyediakan sokongan kepada ahli kami. Kami teruja dengan kerjasama ini dan yakin ia akan membawa MBT untuk melebarkan lagi kejayaan bersama Cooler Master Malaysia.”


Tonton Trailer Mafia Definitive Edition Yang Memaparkan Tommy Menyertai Keluarga Mafia Salieri

Trailer tersebut memaparkan jalan cerita tentang Tommy yang menyertai keluarga mafia Salieri.

Pada asalnya, Mafia Definitive Edition dijadualkan akan dikeluarkan pada 28 Ogos. Tapi telah ditunda kerana wabak pandemik COVID-19. Versi remake Mafia 1 ini sekarang akan dikeluarkan pada 25 September dan akan hadir ke platform PS4, Xbox One dan PC.
Mafia 2 dan Mafia 3 juga akan dinaik-taraf ke Definitive Edition. Akan ada juga Mafia: Trilogy Collection yang boleh dibeli untuk pemain baru yang berminat untuk mencuba siri ini buat kali pertama.
Jika korang sudah ada game Mafia 2 dan Mafia 3 di Steam, secara automatik akan dinaik-tarafkan ke Definitive Edition secara percuma. Jika di konsol PS4 dan Xbox One, hanya Mafia 3 akan diberikan naik taraf.


The Game Awards 2022: The Last of Us Part I Akan Keluar Ke PC Pada Mac 2023

Sony dan Naughty Dog sebelum ini telahpun mengesahkan yang The Last of Us Part I akan dilancarkan ke PC selepas ia keluar untuk PS5.
Kini, melalui The Game Awards 2022 yang sedang berlangsung, mereka telah mengumumkan tarikh pelancarannya iaitu pada 3 Mac 2023.

The Last of Us is officially coming to PC on March 3rd! @TLOUVideoGame #TheGameAwards pic.twitter.com/STH3WVf4A1— The Game Awards (@thegameawards) December 9, 2022


Final Fantasy XV: Video Dokumentari Mengenai Pembikinan 10 Tahun Game Ini!

IGN datang lagi dengan video terbaru mengenai FFXV dan kali ini adalah Bahagian 1 daripada Bahagian 3 mengenai 10 tahun game FFXV ini dibikin! Jom layan!

Video berdurasi lebih 8 minit mengetengahkan kata-kata daripada director FFXV, Hajime Tabata-san; Takatsugu Nakazawa-san, System Designer; Yusuke Naora, Art Director; dan Tomohiro Hasegawa, Art Director. Ada juga kita boleh nampak kemunculan Lead Game Designer dari Malaysia, Encik Wan Hazmer di dalam video ini! (kami harap dia muncul dalam bahagian 2 atau 3 video seterusnya!).

Daripada video ini, terdapat beberapa adegan baru yang belum pernah kita lihat sebelum ini. Tabata-san menceritakan mengenai cabaran dan halangan yang mereka tempuhi sepanjang pembangunan game yang dinantikan ramai ini.
Tabata-san berkata, sebagai satu pasukan, mereka perlu mengambil risiko, menolak batasan-batasan yang ada dan fokus utama mereka adalah untuk memodenkan kembali siri Final Fantasy. Mereka perlu berusaha mensintesiskan halatuju tajuk-tajuk game western yang AAA dan Final Fantasy itu sendiri demi untuk mengembalikan kejayaan siri Final Fantasy.

Bagi Tabata-san, untuk mendapatkan pengalaman Ultimate Final Fantasy, satu perkara yang dia mahu para gamers nantikan adalah road trip bersama Noctis dan rakan-rakannya. Ini kerana, selain daripada mengawal Noctis sendiri dengan 3 rakannya mengikut dari belakang, korang adalah seperti pemain yang kelima yang bekerjasama sebagai satu pasukan untuk misi Noctis.
Kami di JomGaming faham bahawa masa sudah berubah, dunia gaming itu sudah berubah dan citarasa gamers sudah berubah. Demi untuk menyelamatkan siri Final Fantasy yang disayangi ramai, pelbagai perkara drastik perlu dilakukan pihak Square Enix. Kami berharap agar Square Enix dan Final Fantasy akan terus maju jaya dan terus disayangi peminat-peminat lama dan baru!
Final Fantasy XV bakal keluar di seluruh dunia pada 30 September 2016, di platform PS4 dan Xbox One.


Kratos Marah Dan Remukkan Loot Box – Petanda God of War Takkan Ada Sistem Ini?

Jangan sesekali buat Kratos marah!

Sistem loot box sememangnya satu isu yang hangat menjadi bualan gamers sejak belakangan ini. Dari dalam siri FIFA melalui mode Ultimate Team yang sudah bertapak sejak sekian lama, hinggalah ke Shadow of War, Overwatch dan yang ia menjadi puncak kecaman para gamers dalam Star Wars Battlefront II.
Sehinggakan, pihak berkuasa perjudian di Belgium kini sedang menyiasat Overwatch dan Star Wars Battlefront II, bagi memutuskan sama ada sistem loot box dalam game ini terdapat unsur perjudian ataupun tidak.
Terbaru, pengarah God of War, game eksklusif Sony yang sedang dibangunkan, Cory Barlog telah memuat-naik satu GIF yang menunjukkan Kratos meremukkan loot box dalam keadaan marah.
Kapyen yang digunakan untuk GIF tersebut adalah “Ambil kau loot box! (buat masa sekarang, sekurang-kurangnya)”.

Take that Loot Boxes!!! (for now, at least) pic.twitter.com/P5ecbjVIqN
— Cory Barlog 🖖 (@corybarlog) November 17, 2017
Ini mungkin memberikan kita petanda bahawa game akan datang mereka itu tidak akan menampilkan sebarang sistem loot box. Tetapi, apa yang menimbulkan persoalan adalah mengapa beliau mengatakan “buat masa sekarang, sekurang-kurangnya”? Adakah mereka tidak boleh berjanji bahawa sistem ini tidak akan dibawakan ke dalam God of War?
Kita hanya boleh berharap dengan kecaman hebat para gamers terhadap Star Wars Battlefront II, yang mana sehingga EA membuang microtransaction daripada game ini buat sementara waktu pada hari pertama pelancaran, boleh memberikan amaran kepada kesemua penerbit di luar sana bahawa gamers mempunyai kuasa yang kukuh untuk menukar polisi sesebuah game walau sebesar manapun syarikat gaming tersebut.

God of War masih belum mempunyai tarikh pelancaran, namun dijadualkan keluar pada tahun 2018, eksklusif untuk PS4.


Kerajaan Arab Saudi Mahu Membeli ‘Penerbit Game Terkemuka’ – Dah Sediakan RM60 Bilion

Kerajaan Arab Saudi sedang melabur sebanyak $13 bilion (~RM60.28 bilion) untuk membeli ‘penerbit game terkemuka’.
Menurut Saudi Press Agency, negara itu sedang bersedia untuk melabur sehingga $37.8 bilion (~RM175.28 bilion) dalam industri video game.
“Savvy Games Group ialah sebahagian daripada sasaran strategi tinggi kami untuk menjadikan Arab Saudi sebagai hub global utama untuk sektor video game dan esports menjelang tahun 2030.” Kata Putera Mahkota Raja Mohammed bin Salman bin Abdulaziz.

“Kami sedang memanfaatkan potensi yang masih belum diterokai yang merangkumi sektor esports dan video game untuk mempelbagaikan ekonomi kami, memajukan inovasi dalam sektor dan meluaskan lagi hiburan dan persaingan esports yang ditawarkan di negara ini.”
Savvy Games Group dimiliki dan dioperasi oleh kerajaan Arab Saudi dan mahu memperkembangkan capaiannya dengan membayar $13 bilion untuk pemilikan dan pembangunan penerbit game terkemuka untuk menjadi rakan kongsi pembangunan strategik. Walau bagaimanapun, mereka belum lagi mendedahkan syarikat penerbit game manakah yang ingin dibelinya.
Selain membeli syarikat game lain, kerajaan Arab Saudi juga mahu meletakkan $18 bilion untuk pelaburan minoriti. Mereka mensasarkan untuk mencipta 250 buah syarikat video game dan peluang pekerjaan sebanyak 39,000.

Pada bulan Januari lalu, dua buah syarikat esport terbesar di dunia iaitu ESL dan FACEIT telah dimiliki oleh Savvy Games Group sebagai sebahagian daripada usaha negara itu meluaskan pengaruhnya dalam industri gaming. Beberapa bulan selepas itu, syarikat itu membeli pula saham syarikat penerbitan game iaitu Embracer Group bernilai $1 bilion.
Savvy Games Group akan melabur sebanyak $4.8 bilion dalam “rakan kongsi industri matang” yang mana dijangka akan menambah nilai kepada portfolio sedia ada syarikat tersebut. $481 juta lagi dilaburkan ke dalam “pengganggu industri kepada perkembangan peringkat awal video game.”
Awal tahun ini juga, Arab Saudi membeli 5.01 peratus daripada Nintendo menerusi dana pelaburan awam. Yang mana telah membeli saham Activision Blizzard, Electronic Arts, dan Take-Two.


E3 2016: Tekken 7 Ada Tarikh Pelancaran! Trailer Paparkan Fighting Mechanics Yang Awesome!

Akhirnya teka-teki Tekken 7 terjawab sudah! Bandai Namco telah mengumumkan trailer gameplay Tekken 7 beserta tarikh pelancaran yang diletakkan pada awal 2017!

[KEMASKINI] Bandai Namco Store telah mengemaskini harga dan platform bagi Tekken 7. Ianya akan hadir pada 31 Mac 2017 bagi platform PlayStation 4 dan Xbox One.
https://www.youtube.com/watch?v=_bUPc2nAbCo
Dalam trailer gameplay ini, dapat kita lihat mechanics gameplay yang menyeimbangkan fighting style Akuma dari francais Street Fighter yang berhadapan dengan Heihachi.

Turut menarik perhatian adalah finishing move Akuma turut dibawa masuk ke dalam Tekken 7 dengan penuh bergaya dan kekal mengikut stail Street Fighter! Nice touch!

Sama-sama kita nantikan pengumuman lanjut berkenaan Tekken 7 ini nanti!
[KEMASKINI] Bandai Namco Store telah mengemaskini harga dan platform bagi Tekken 7. Ianya akan hadir pada 31 Mac 2017 bagi platform PlayStation 4 dan Xbox One.


Assassin’s Creed Origins Nampak Lebih Memukau Dalam Gameplay 4K Selama 20 Minit Di Xbox One X

Poster Assassin’s Creed Origins telah digunakan sebagai salah satu game yang akan datang ke Xbox One X dan terdapat banyak gameplay terbaru yang ditunjukkan di konsol terbaru ini.

Video gameplay yang berdurasi 20 minit ini datang dari kedai game British, GAME. Ianya dikuasakan dalam kualiti 4K, tanpa ada komentari dalam video gameplay itu.
Korang akan dapat lihat burung helang dapat dikawal, berenang, menyelam, bersembunyi dan membunuh serta melihat kelengkapan dan kebolehan karakter. Korang akan lihat bagaimana perkembangan karakter terbahagi kepada tiga iaitu, Warrior, Seer dan Hunter. Pemain mempunyai kelebihan untuk menggabungkan sebagaimana yang pemain mahukan tanpa perlu mengklasifikasikan salah satu daripadanya.

Assassin’s Creed Origins akan dilancarkan pada 27 Oktober 2017 di PC, PS4 dan Xbox One.
JomBaca: Assassin’s Creed Origins: Cinematic Trailer Terbaru Paparkan Suasana Dan Aktiviti Di Era Mesir Purba Yang Penuh Misteri


Selepas Dortmund Batalkan Kerjasama, PES 2019 Tandatangan Kerjasama Bersama Schalke 04

Satu kelab keluar, musuhnya mengisi ruang.
Satu pengumuman yang mengejutkan telah diumumkan oleh Konami beberapa hari lalu. Borussia Dortmund telah membatalkan perjanjian kerjasama mereka bersama siri PES, walaupun kontrak mereka itu sepatutnya tamat pada Jun 2020.
Namun, peminat setia PES usahlah terlalu risau. Terbaru, Konami telah mengumumkan kerjasama dengan musuh kepada Borussia Dortmund, kelab yang menduduki tangga liga lebih daripada Borussia Dortmund pada musim 2017/18, iaitu Schalke 04.

“Kelab ini menamatkan liga Jerman pada musim ini di tempat kedua dan menunjukkan komitmen Konami untuk membawakan yang terbaik daripada yang terbaik dari game sebenar kepada peminat PES,” kata Konami.
Dalam komen yang dikeluarkan oleh ahli lembaga FC Schalke 04, Alexander Jobst mungkin ada sedikit memerli pesaing utama PES, siri game FIFA oleh EA Sports:
“Kami sangat teruja untuk bekerjasama bersama penerbit yang terkenal di seluruh dunia, Konami. Kerjasama ini bermakna kedudukan Schalke sebagai perintis kepada arena esport bukan sahaja diiktiraf di peringkat kebangsaan tetapi turut di peringkat antarabangsa.”
“Tidak seperti yang lain, Konami menyokong peralihan pasaran utama bola sepak kepada padang maya. Kerjasama ini akan juga memberikan peminat dan penyokong kami untuk bermain dengan pasukan sebenar FC Schalke 04 dalam game yang terkemuka di dunia, Pro Evolution Soccer.”
PES 2019 bakal menampilkan jersi rasmi Schalke dan stadium keramat mereka VELTINS-Arena. Stadium itu telah diimbas penuh secara 3D.

PES 2019 akan dilancarkan di PC, PS4 dan Xbox One pada 30 Ogos ini.
JomBaca: Ini Mungkin Wajah Cristiano Ronaldo Dalam PES 2019? Real Madrid Akan Kembali Mendapat Lesen?

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


The International 2017 Roster Shuffle Mula Berkuatkuasa Hari Ini

Selepas berakhirnya Kiev Major, setiap pasukan DotA 2 akan menempuhi fasa roster shuffle – menggugurkan pemain sedia ada ataupun menambah ahli baru bagi menghadapi kejohanan tahunan DotA 2 iaitu The International 2017 (TI).

Menurut kenyataan diperoleh daripada laman web DotA 2, pengguguran pemain boleh dibuat bermula hari ini dan berakhir pada 16 Mei depan. Setiap pasukan boleh merekrut ahli baru sehingga 24 Mei.

Pada waktu itu juga, roster lock akan mula berkuatkuasa – fasa di mana pemain tidak lagi boleh digugurkan atau meninggalkan pasukan dan ianya diteruskan sehingga berakhirnya The International 2017.
So, pasukan mana yang korang rasa akan membuat pertukaran pemain nanti?
Adakah pemain nombor satu dunia, Miracle- akan kekal dengan Team Liquid ataupun mencari pasukan baru? Sama-sama kita nantikan!
Gambar Utama: Wykrhm Reddy


Global Game Jam 2017: Aliran Gelombang Kreativiti Game Dev Seluruh Dunia!

Tidak kira jikalau korang gamer kasual atau kompetitif, noob atau veteran, mahupun suka buat troll atau suka tahap hardcore – di sebalik games yang korang main, ada sekumpulan mereka yang bekerja keras untuk membina pelbagai dunia imaginasi yang kreatif.
Bersempena acara tahunan Global Game Jam (GGJ) yang dilangsungkan di beberapa negara serata dunia, International Games Developers Association (IGDA) Malaysia telah mengadakan satu program game jam, iaitu acara merekacipta game secara jamming selama 48 jam!
IGDA adalah sebuah organisasi bukan untung yang berkhidmat menolong individu yang berpotensi dalam bidang pembangunan games. Dengan kerjasama KDU University College, IGDA Malaysia telah menjemput mana-mana individu yang kreatif untuk datang ke lokasi Utropolis Glenmarie, Shah Alam untuk Global Game Jam 2017.
KDU University College, Utropolis Glenmarie.
GGJ Malaysia 2017 – Hari Pertama
Acara dua malam tersebut telah dijalankan dari Jumaat, 20 Januari hingga Ahad, 22 Januari 2017. Walaupun cuaca pada petang hari pertama membawa hujan lebat yang berlarutan, ia tidak mengurangkan semangat golongan first-comers. Ramai bergegas untuk mendapatkan kerusi bean bags dan sudut-sudut yang terbaik di ruang besar makmal komputer KDU.
Majlis perasmian bermula pada pukul 6.30 petang. Mengikut pengacara utama Bazil Akmal Bidin, aka Buzz, Global Game Jam selalunya diadakan pada hujung minggu terakhir bulan Januari tiap-tiap tahun. Tahun ini acara GGJ hampir bercanggah dengan perayaan cuti Tahun Baru Cina dan justeru jumlah penyertaan jammers adalah agak kurang dari tahun lepas. Oleh itu, suasana adalah tidak sangat terasa formal tapi lebih intim, dan tidak kurangnya berbunyi bising oleh jammers yang sangat ceria dan teruja.
Ruang makmal dipenuhi dengan beg, barang perkakas, dan jammers sedang bersosial.
Pengacara utama dan pensyarah KDU, Buzz mengalu-alukan kedatangan para peserta GGJ Malaysia 2017.
Selepas mengucapkan terima kasih atas kehadiran jammers, Buzz menerangkan aturcara program. Beliau juga menjelaskan beberapa peraturan yang perlu patuhi, seperti kegunaan komputer-komputer makmal tahun ini dibuka pada pelajar KDU sahaja dan mensyorkan jammers hanya boleh membina games hanya dengan perisian tulen atau enjin software yang dibenarkan.
Untuk menjadikan GGJ Malaysia lebih seronok, Buzz mengalu-alukan jammers untuk membina game dengan cara kepelbagaian yang unik, juga dinamakan sebagai game jam diversifiers. Diversifiers boleh dilihat sebagai beberapa idea pembolehubah alternatif yang boleh dijadikan cabaran menarik yang boleh memberikan aspek unik pada hasil game jammers.
https://www.youtube.com/watch?v=ynljZUmJv2U
Buzz juga menayangkan video keynote address dari channel YouTube rasmi Global Game Jam. Antara ahli speakers dalam video tersebut adalah Carl Callewaert, pengarah evangelism untuk enjin software Unity, dan juga kumpulan YouTube berinformatif Extra Credits dengan memaparkan langkah-langkah untuk bekerjasama sebagai seorang game jammer.
Akhirnya, video keynote address ditutup dengan pendedahan tema Global Game Jam 2017!

We can stop watching every word we say now! I am feeling a WAVE of relief. Let's all WAVE hello to Honolulu, jamming by the WAVES… #GGJ17
— GlobalGameJam (@globalgamejam) January 21, 2017
Bukan senang nak bina satu game lengkap dalam masa 48 jam! Eloklah kalau ada geng yang sudah biasa berganding-bahu, tapi acara ini lebih menggalakkan jammers bergaul dan bertemu dengan orang baru. Oleh itu, antara syarat-syarat untuk menyertai GGJ Malaysia adalah jammers yang berpasukan dengan rakan-rakan sendiri tidak boleh mencipta dengan idea sendiri tetapi mesti memilih idea yang dibina secara rawak.
Bermacam-macam tajuk yang pelik keluar! Geng jammers kena berfikir secara kreatif nih!
Untuk jammers yang menyertai secara individu, mereka boleh mencipta tajuk dan idea untuk game sendiri. Tetapi oleh kerana game jam tidak membenarkan berkerja secara solo, jammers boleh mendapatkan satu template powerpoint dari laman Facebook IGDA Malaysia Game Jam dan membuat satu persembahan pitching secara digital. Kalau idea itu atau tahap skill solo jammer nampak cukup menarik, bolehlah memikat beberapa kumpulan untuk menjayakan idea!
Idea dari beberapa solo jammers pun nampak menarik! Jammers yang lain boleh pilihlah yang mana nak tolong bina.
GGJ Malaysia 2017 – Hari Kedua

Pada hari kedua, kami datang untuk meninjau keadaan suasana dan berborak deangan jammers. Kami sempat menemuramah 3 daripada 19 pasukan yang menyertai GGJ ini dan mendapatkan kisah di sebalik proses pembangunan game masing-masing.
Team Slackers from YOUR Mom’s Basement
Game: Escape from the Paintball of the Deep

Dari atas kiri – Bryan Mitchell Jackson, Emi Suzuhara, Anas Azmi, Ashura Hazally, Kyle Daywalker.
JG: Mengikut pengalaman anda, apa yang membuat GGJ Malaysia 2017 nampak agak berbeza dari mana-mana game jam yang lain?
Emi: Saya dan kumpulan saya perasan tahun ini kehadiran peserta adalah kurang dari tahun lepas, mungkin sebab waktu acara adalah terlalu dekat dengan perayaan Tahun Baru Cina. Tapi selain itu, perubahan yang ketara adalah di masa pitching semalam, di mana jammers mempersembahkan idea mereka dalam bentuk lebih teknikal.
Dulu kita menggambarkan idea dengan pen dan kertas, dan kemudiannya melekatkan poster hasil konsep ke atas dinding. Sekarang kita boleh muat turun satu template GGJ dari Internet dan mempamerkannya di komputer.
JG: Yang mana kamu lebih suka? Pitching dengan pen dan kertas atau pitching secara online dengan Facebook?
Emi: Saya rasa lagi elok cara pen dan kertas sebab ianya lebih interaktif dan lebih seronok. Cara pitching online rasa agak sunyi, tidak macam tahun lepas yang lebih menarik dan banyak boleh berbincang. OK je kalau kita kekal ikut cara tradisi, memang games dulu pun direkacipta cara ini.
JG: Seorang ahli dari Team Slackers tidak membawa laptop sendiri. Apakah yang telah dia sediakan?
Emi: Peraturan baru GGJ menjelaskan bahawa komputer makmal hanya terbuka untuk pelajar KDU sahaja. Apa yang kami telah buat adalah bergilir-gilir menggunakan komputer saya. Semalam dia telah membuat kerjanya sampai lewat malam. Kemudiannya bila dia nak tidur, saya pula mulakan kerja saya. Bila dia dah bangun, saya pun masuk tidurlah!
JG: Team Slackers telah memilih kamu untuk temuduga ini. Apakah peranan kamu dalam kumpulan?
Emi: Untuk tahun ini, saya bukannya berperanan sangat untuk mengetuai arah kerja kumpulan. Yang menariknya, secara am, kumpulan kita tidak ada seorang yang boleh dikata berpangkat ‘ketua’.
Idea untuk game kami direka cipta bersama-sama. Saya tolong dengan aliran jalan cerita dan user interface game, tapi saya rasa saya lebih dianggap sebagai koordinator. Jika artis kita membuat saiz karakter serupa bentuk, saya memastikan programmer kita juga faham cara pergerakkan tangan dan kaki karakter tersebut.
Team WeedIsLife
Game: Save Yourself from Bungie Vengeance

Dari kiri – Nikkolai Ulyanov, Radhi Shah, Joon Zaii, Sha Sobry, Yosua Bayu.
JG: Tajuk game korang adalah ‘Save Yourself from the Bungie Vengence’. Ceritakan pasal game korang ini?
Joon Zaii: Kumpulan kita terdiri dari pelajar-pelajar KDU yang baru bermula ke arah bidang game design, saya mencadangkan untuk membina game genre endless arcade, agak macam game Crossy Road.
Game kami berkenaan seekor kucing yang sedang bermain dengan tali bungee, tetapi tali tersebut pula terputus. Dalam perjalanan dia jatuh ke bumi, dia perlu mengelakkan diri dari beberapa halangan dengan nyawa terhad. Matlamat untuk game ini adalah mengumpul markah sebanyak mungkin. Markah tertinggi akan dirakam dan gamers boleh mencabar rakan.
JG: Bagaimana cara game korang mengikut tema ‘Wave’ pula?
Joon Zaii: Oh, karakter kami jatuh ke dalam laut! Memang sebahagiannya daripada itu, sambil karakter kamu jatuh, kadang kala air laut mengeluarkan gelombang ombak yang menolak kamu untuk melanggar halangan-halangan terapung.
JG: Ini adalah kali pertama kamu menyertai acara game jam, bagaimana pengalaman setakat ini?
Joon Zaii: Setakat ini, acara GGJ rasa sangat menarik. Kami berpeluang untuk belajar dengan lebih mendalam, terutamanya ada banyak veteran jammers yang sudi menolong kami. Acara ini telah banyak mendedahkan kita (pada game design) dan oleh sebab acara ini bukannya acara kompetitif, kami rasa senang hati dapat berjumpa dan bermesra dengan ramai para jammers.
JG: Bagaimana dengan progress game korang sekarang? Lewat dari jangkaan atau awal dari jangkaan?
Joon Zaii:Kalau mengikut tahap pengalaman secara keseluruhan antara ahli kumpulan, rasanya progress kami agak stabil, tak laju sangat atau lambat sangat. Kalau kami tidak faham mana-mana cara coding, ada banyak yang boleh kita bertanya. Contohnya seorang ahli kami tidak beberapa pandai dalam aspek seni lukis, tetapi adanya seorang pensyarah KDU yang kini pun sedang membimbingnya.
Team Making Abyss
Game: The Abyss

Dari atas kiri – Fuad Suhaimi, Aaron Lim, Gee Hong Tan, James Lee, Ong Jun Quan, Joel Wong (tidak bergambar).
JG: Pernahkah kamu menyertai mana-mana game jam dahulu?
Aaron: Saya telah menyertai acara game jam sejak GGJ Malaysia 2015 dan beberapa sesi game jam antara kolej sejak saya menjadi pelajar KDU dua tahun dulu. Saya juga giat melibatkan diri dalam sesi game jam Ludum Dare yang diadakan beberapa kali di sepanjang tahun. Saya juga berinteraksi dengan pensyarah Buzz melalui Games Project Studio 2 (group golongan pelajar KDU) untuk mendapatkan nasihat atau komen kritik pasal mana-mana game yang dihasilkan.
JG: Tiap-tiap tahun, Global Game Jam menggalakkan kegunaan diversifiers tetapi ianya baru ditekankan oleh GGJ Malaysia untuk tahun ini . Apakah jenis diversifiers yang korang masukkan?
Aaron: Saya ada terfikir untuk memasukkan diversifiers, terutamanya waktu saya merancang sebelum membuat pitching. Tetapi oleh kerana kumpulan kami adalah ahli-ahli yang baru berkenalan, saya rasa mungkin menambahkan diversifiers tidak memberi kelebihan atau kesan sinergi dengan reka bentuk game yang kami bayangkan.
Contohnya kalau kita nak masukkan diversifier berciri sarikata, rasanya ia tidak elok dengan suasana seram yang nak dibina dalam game. Diversifier yang berciri multiplayer agak menarik juga tetapi kami tidak melaksanakan oleh sebab faktor masa terhad.
JG: Untuk GGJ Malaysia tahun ini, KDU hanya membenarkan pelajar kolej menggunakan makmal komputer. Adakah kamu rasa ini kelebihan yang tidak seimbang dari segi kemudahan teknikal?
Aaron: Pada mendapat saya, peraturan ini akan lebih menghadkan interaksi dengan para pelajar KDU. Tujuan kita menyertai game jam adalah untuk berinteraksi sesama golongan developer, artis, dan sebagainya. Sepatutnya kita digalakkan berjumpa dan bergaul dengan orang baru.
Dengan peraturan yang menghadkan kemudahan jammers lain dari makmal komputer, pelajar KDU akan lebih bergantung pada pelajar lain. Saya rasa ini agak bertentangan dengan visi acara game jam.
JG: Adakah kamu rasa nak mengembangkan hasil game ini untuk masa hadapan?
Aaron: Salah satu perkara yang saya suka apabila saya datang ke acara game jam adalah tidak payah bimbang banyak sangat tentang game dibina tersebut. Jika tujuan membina game adalah mencari keuntungan, eloklah tuh. Bagi saya, saya datang mencari ‘lightning’.
Sebagai seorang game developer, saya ingin mencari ilham sebanyak mungkin. Ini demi untuk mengejar hasil yang unik dan tidak dapat dijumpai di mana-mana. Petua inilah yang saya akan simpan dan bawa bersama bila saya nak membuat pitching atau direkrut mana-mana syarikat industri game dev nanti.
Kalau game yang dihasil untuk acara ini boleh dimajukan dan dipasarkan, ianya sesuatu yang unik dan menarik yang saya akan rekod dan dokumentasikan. Di masa depan, bila saya dapat berjumpa dengan majikan di tempat kerja, bolehlah saya tunjuk hasil kerjasama ini dengan bangga.
GGJ Malaysia 2017 – Hari Ketiga
Selepas dua malam bekerja keras, suasana di hari ketiga adalah campuran rasa tenang dan tegang. Terlihat di skrin laptop jammers masing-masing adalah hasil game terakhir sedang dimainkan, kebanyakkan untuk diperiksa mencari bugs atau mana-mana kesilapan. Ramai juga menjemput jammers lain untuk mencuba dan memberi komen.
Seperti tradisi, GGJ Malaysia juga menyediakan jamuan pizza Domino’s untuk makanan tengah hari! Tapi tolong jangan makan dalam makmal ya!
Pizza party! Semua jenis pizza ada, jangan rebut-rebut ya!
Sementara menunggu tamat waktu sesi game jam, Buzz mengalu-alukan kumpulan yang sudah bersedia untuk muatnaik sistem game ke laman GGJ Malaysia. Beliau juga menyediakan laptopnya supaya jammers boleh membuat persembahan hasil kerja. Jammers pun beratur untuk cuba bermain di komputer Buzz dengan harap game mereka akan stabil semasa persembahan.
Gamers for life! Sambil menunggu sesi demo, baik kita jugak gaming di telefon sendiri dulu!
Mengikut laman web IGDA Malaysia, terhasilnya 19 games oleh 75 jammers, lebih kurang 3 hingga 5 orang dalam satu kumpulan. Mereka merupakan kelompok yang agak majmuk, ada yang sudah bekerja atau masih di tahap universiti, ada yang memang giat membina program game dan ada yang lebih berkemahiran seni artisan.
Dengan muka hampir mengantuk tapi perut kenyang penuh pizza, para jammers berkumpul di ruang makmal untuk mencari sudut terbaik dan menyaksikan sesi demo GGJ 2017.
Seorang jammer menjelaskan intro dan ciri gameplay Dwarven Polka Massacre.
Game ini pula menambahkan diversifier multiplayer! Memang syok dua orang boleh main nih!
Bukan sistem game sahaja kena kemas, cara membuat persembahan pun kena dapat memikat hati gamer lain!
Untuk melihat dan bermain game-game ini, korang bolehlah melawat di laman web IGDA Malaysia Game Jam Games. Semua games adalah percuma!
Buzz mengakhiri sesi demo game dengan ucapan terima kasih kepada pihak penganjur KDU University College, dan kumpulan MyGameDev. Syabas kepada semua jammers! Jumpa lagi di Global Game Jam 2018 ya!


Uncharted 4 Rangkul Anugerah Game Terbaik Di BAFTA Games Awards, Lihat Senarai Penuh Pemenang

Tidak cukup dengan merangkul pelbagai game terbaik dari banyak anugerah berprestij seperti di SXSW Gaming Awards 2017, Uncharted 4 teruskan kecemerlangan dengan kemenangan di BAFTA Games Awards.

British Academy (BAFTA) Games Awards telah diadakan di Tobacco Dock, London malam tadi. Antara video game yang berjaya membawa pulang anugerah dalam kategori masing-masing adalah The Last Guardian, Rocket League, Pokémon GO, Overwatch, Inside, Clash Royale dan banyak lagi.
Semestinya yang menjadi tumpuan adalah anugerah Best Game, yang dimenangi oleh Uncharted 4: A Thief’s End keluaran Naughty Dog selepas menewaskan cabaran dari calon Best Game lain: Firewatch, Inside, Overwatch, Stardew Valley dan Titanfall 2.

Goodbye Nathan Drake, but hello BAFTA! A huge congratulations to Uncharted 4 on the Best Game win! 🏆💯‼ #BAFTAGames pic.twitter.com/idhXWCjE8x
— BAFTA Games (@BAFTAGames) April 6, 2017

An absolute honor to have Uncharted 4 named Best Game at the @BAFTAGames Awards. Thank you #BAFTA! pic.twitter.com/22TLgF65lu
— Naughty Dog (@Naughty_Dog) April 6, 2017

Woot! Congrats, dogs! https://t.co/oykSWyB7gz
— Dr. Uckmann (@Neil_Druckmann) April 6, 2017

Uncharted 4 wins Best Game @BAFTAGames @Naughty_Dog Thanks to everyone who made this ride possible! So, so grateful to you all!
— Nolan North (@nolan_north) April 6, 2017
Berikut adalah senarai penuh para pemenang BAFTA Games Awards:

Best Game: Uncharted 4: A Thief’s End
Artistic Achievement: Inside
Audio Achievement: The Last Guardian
British Game: Overcooked
Debut Game: Firewatch
Evolving Game: Rocket League
Family: Overcooked
Game Design: Inside
Game Innovation: That Dragon Cancer
Mobile: Pokémon GO
Multiplayer: Overwatch
Music: Virginia
Narrative: Inside
Original Property: Inside
Performer: Cissy Jones – Firewatch (Delilah)
esports Audience Award: Clash Royale
BAFTA Ones To Watch Award: Among the Stones
BAFTA Special Award: Brenda Romero


Trailer Terbaru Shadow of the Tomb Raider Gunakan Muzik Yang Sama Dalam Uncharted 2

Dua siri game yang bersaudara.

Uncharted dan Tomb Raider boleh dikatakan adalah dua siri game yang mempunyai aura yang agak sama. Kedua-duanya menyajikan kepada kita action adventure pandangan third-person yang sentiasa mengetengahkan kisah mencari harta karun yang mistik.
Pelbagai elemen dalam kedua-dua siri ini yang “meniru” antara satu sama lain — ada yang Uncharted ambil inspirasi dari Tomb Raider, dan begitu juga sebaliknya.
Terbaru, satu tweet telah dikeluarkan oleh @RobinGaming yang menemui satu lagi persamaan terbaru antara kedua-dua francais game ini. Baru-baru ini, Square Enix telah mengeluarkan satu trailer baru pendek yang memaparkan dunia Shadow of the Tomb Raider yang memukau. Muzik yang digunakan dalam trailer ini kedengaran sama dengan salah satu muzik yang ada dalam Uncharted 2 apabila gameplay bertukar menjadi kombat.
Ini adalah trailer Shadow of the Tomb Raider yang terbaru itu. Dengarkan muziknya dengan teliti:

Kemudian, ini pula muzik daripada Uncharted 2. Ia mempunyai alunan gendang yang sama, tetapi ditambah dengan beberapa alat muzik yang lain, yang korang boleh dengarkannya pada minit ke 1:17:
https://youtu.be/IlPuxPItpmo?t=1m17s
Uncharted 2: Among Thieves dinobatkan oleh ramai sebagai game terbaik dalam siri Uncharted. Ia dikeluarkan pada Oktober 2009 untuk PS3 dan dikeluarkan semula dalam versi remastered dalam game trilogi Uncharted: The Nathan Drake Collection pada Oktober 2015 untuk PS4.
Shadow of the Tomb Raider pula akan dilancarkan pada 14 September ini untuk PC, PS4 dan Xbox One.


Dapatkan Killing Floor Percuma Sekarang! Masa Tawaran Terhad!

Apa lagi? Cepat dapatkan sekarang!

Siri asal Killing Floor kini boleh didapatkan secara percuma pada masa yang terhad melalui Humble Humble! Ia merupakan sebuah coop survival horror yang meletakkan 6 orang pemain dalam pelbagai cabaran dan pada masa yang sama bekerjasama untuk menyelesaikan misi.
Sepanjang bulan Jun ini, Killing Floor 2 juga boleh didapati secara percuma untuk semua pengguna PlayStation Plus.


Koleksi Game Segera PlayStation Plus Untuk Februari 2019

Dua game yang diberikan PlayStation Plus pada bulan ini adalah yang terbaik pernah mereka tawarkan, setuju?
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan Februari 2019. Ianya adalah seperti berikut, yang akan boleh diambil dari 7 Februari hingga 6 Mac:

For Honor
Hitman: The Complete First Season
Shake That Controller

Satu Theme PS4 bertemakan perayaan Tahun Baru Cina juga akan diberikan.
Langganan PlayStation Plus telah memulakan tahun 2019 dengan begitu meriah. Dua bulan pertama, tiga game AAA dari Ubisoft telah diberikan — iaitu Steep dan The Division untuk Januari dan For Honor untuk Februari.

Bagi korang yang masih belum ambil game-game percuma untuk bulan Januari 2019, korang masih ada masa sehingga 6 Februari ini.


Kadokawa Games Umumkan Barisan Game Bagi 2016-2017!

Kadokawa Games melalui “Summer Press Conference” bagi event E3 2016 baru sahaja keluarkan video untuk barisan game mereka. Jom layan!

Daripada video ini, berikut adalah game yang diumumkan untuk pasaran Jepun:

“√Letter” (Root Letter) – PS4, PSVita – 16 Jun 2016
Blue Ocean/Gold Beach – PS Vita – 25 Ogos 2016
Demon Gaze II – PS Vita – 13 Oktober 2016
God Wars: Beyond Time – PS4, PS Vita – 2016
Project Code: Daten – PS4, PSVita – 2017

Kadokawa Games turut sama berkongsi video diari developers (dengan subtitle bahasa Inggeris!) buat game God Wars: Beyond Time sebentar tadi. Game yang mempunyai banyak pengaruh daripada cerita, mitos dan budaya Jepun ini bakal release di seluruh dunia, di waktu yang belum disahkan lagi. Game ini bakal membuat kemunculan di Tokyo Game Show 2016 nanti!


Patch PUBG Di Xbox One Menambah Mode First-Person Dan Memperbaiki Beberapa Masalah

PlayerUnknown’s Battlegrounds untuk versi Xbox One telah menerima patch baru yang membawakan beberapa ciri baru, kestabilan frame rate yang lebih lancar.

Patch baru ini menekankan ciri seperti penambahan sokongan mode first-person, sesuatu yang tidak lengkap untuk versi konsol sejak pelancarannya.
Ia hanya boleh didapati dalam mode solo buat masa sekarang. Server FPP akan boleh dilancarkan ke Amerika Utara, Eropah dan Oceania. Kemaskini ini juga meningkatkan prestasi klien dan server serta memperbetulkan kerosakannya yang sebelum ini.
Akhir sekali, patch ini menambah pergerakan analog apabila melompat keluar dari kapal terbang dan semasa sedang menggunakan payung terjun. Ini merupakan bahagian yang paling teruk dalam game ini oleh sebab frame rate yang rendah dan juga kerana analognya tidak menampilkan sebarang pergerakan.

Pembaikian ini membolehkan pemain bergerak dengan lebih mudah. Baca senarai penuh di bawah untuk mengetahui perubahan yang sudah dilakukan:
Gameplay

Pergerakan membidik sekarang boleh diubahsuai oleh pemain melalui pilihan dalam game.
Serangan senjata pemain telah dipertingkatkan terhadap kenderaan. Mereka akan terus memantau maklum balas pemain dan telemetri dan membuat pelarasan pengimbangan seperti yang diperlukan untuk kemaskini pada masa depan
Barisan perlawanan Solo FPP akan boleh didapati untuk server Amerika Utara/Eropah/Oceania. Kami akan membuka mode-mode lain dalam kawasan-kawasan tersebut
Telah memperbaiki isu yang menyebabkan cahaya dalaman dan bayang-bayang yang kelihatan terlalu gelap dan biru
Pergerakan analog ditambah untuk keluar dari kapal terbang dan juga semasa menggunakan payung terjun

Pengoptimuman

Penambahbaikan prestasi PhysX
Server FPS dipertingkatkan
Klien FPS dipertingkatkan
Sesetengah VFX menerima pengoptimuman

Pilihan

Pilihan untuk membuka / menutup lagu ditambah

Bug yang diperbaiki

Menangani beberapa masalah kerosakan
Membaiki isu UI yang dapat dikesan apabila beberapa pemain cuba untuk loot dari sumber yang sama


The Crew 2: Try Test Drive Open Beta dan Preload Game Anda Sekarang

The Crew 2 bakal berada di pasaran 29 Jun 2018. Kalau tak tau nak angkat ke tak, cubalah open beta yang akan berlangsung dari 21 Jun sehingga 25 Jun ini.

Sesi open beta tersebut diumumkan di sidang media Sony E3 2018 pagi tadi. Bukan setakat vroom vroom kereta racing sahaja, siap kereta F1, stunt bike, kapal terbang pun boleh bawak test drive.
Bayangkan kalau The Crew 1 boleh menjelajahi seluruh Amerika dengan rakan-rakan, kali ini pula dengan lagi banyak pilihan nak berlumba.